Тожик тили — Она тилим. — Экономический суд города Душанбе\nОна тили – миллатнинг руҳидир. Тил — давлат тимсоли, мулки. Тилни асраш, ривожлантириш – миллатнинг юксалиши демак. Тожикистон Республикаси Конституциясида давлат тилининг мақоми ҳуқуқий жиҳатдан мустаҳкамлаб қўйилган. Шу тариқа тожик тили мустақил давлатимизнинг Байроғи, Герби, Мадҳияси қаторида турадиган, қонун йўли билан ҳимоя қилинадиган муқаддас давлат рамзига айланди.\nБундан 28 йил муқаддам тожик тилига давлат тили мақоми берилган эди. Рудакӣ, Фирдавсӣ, Ибн Сино, Абдураҳмон Жомӣ, Шамси Табрезӣ сингари буюк сиймоларни етиштирган халқ тили эди.\nШуни таъкидлаш керакки, тожик тилига давлат тили мақомининг берилиши халқимизнинг миллий мустақилликка эришиш йўлидаги муҳим қадамларидан бири бўлган. Истиқлол йилларида мамлакатимизда барча соҳаларда бўлгани каби тилимиз тараққиётида ҳам муҳим ўзгаришлар юз берди. Тожик тилининг халқаро миқёсда обрўси ошди. “Давлат тили ҳақида”ги қонун она тилимизнинг бор гўзаллиги ва жозибасини тўла намоён этиш билан бирга, уни илмий асосда ривожлантириш борасида ҳам кенг имкониятлар яратди. Олимлар ва мутахассислар томонидан илм-фан ва турли соҳаларга оид энциклопедия ва луғатлар, дарслик ва ўқув қўлланмалари чоп этилди.\nТил – миллат қиёфасининг бир бўлаги. Дунёдаги барча халқлар ўзининг миллий расмий тилига эга деб айтолмаймиз. Чунки бу халқнинг миллий мустақиллиги билан боғлиқ. Мутахассисларнинг сўзларига қараганда, бугунги кунда ҳар икки хафтада битта тил йўқолиб бормоқда. Бу ўз навбатида ўша тилда сўзлашувчи халқларнинг йўқолишини англатади. ЮНЕСКО вакилларининг сўзларига қараганда, қачонлардир одамлар сўзлашадиган тилларнинг сони 7 мингдан 8 мингтагача етган бўлса, бугунги кунда сайёрамизда 6 мингта тил мавжуд бўлиб, уларнинг 90 фоизи йўқолиб кетиш арафасида турибди. Бу асосан цивилизация туфайли маданиятидан айрилаётган кам сонли миллатларнинг тилларидир. Бу тилларда сўзловчи аҳолининг айримлари ёзувга эга бўлса, айримлари бундан бебаҳрадир. Масалан, Африка тилларида сўзлашувчи аҳолининг 80 фоизи хамон ўз ёзувларига эга эмас. Минглаб тиллардан таълим тизимида фойдаланишнинг имконияти йўқ. Интернетдан фойдалана олмайдиган тиллар ҳақида-ку айтмаса ҳам бўлади. Чунки янги технологияларнинг ривожланиши туфайли айрим халқлар ўз тилларидан кўра замонавий тиллардан фойдаланишга мажбур бўлмоқда. Бугун Интернет тилининг 81 фоизи инглиз тилига тўғри келади. Тўғри, авваллари ҳам тиллар пайдо бўлган, муаммолада бўлиб, маълум вақтдан сўнг йўқ бўлиб кетган. Лекин ҳозиргидек тилларнинг жадаллик билан йўқолиши тарихда кузатилмаган. Йўқолиб кетиш ҳавфида бўлган тилларнинг сақлаб қолиш йўлида амалга оширилаётган саъй-ҳаракатларнинг асосий мақсади ҳам маданиятлар ва тиллар хилма-хиллигини таъминлашдан иборатдир. Чунки айнан тил туфайли халқ ва элатларнинг маданияти, урф-одатлари сақланиб қолади, сайёрамизда яшаётган халқларнинг ўтмиши ва маданияти ҳурмат қилинади. Тилшинослар йўқолиб кетиш арафасида турган тилларни сақлаб қолишнинг имкониятлари ҳозирча қўлдан бой берилмаганини айтишади. Тил – миллатнинг маънавий бойлигидир. Тил нафақат муаммола воситаси – балки халқнинг маданияти, урф-одати, унинг турмуш тарзи, тарихидир. Турли халқларнинг тилларига хурмат эса ўз навбатида ўзаро тушунишни, мулоқотларга имконият яратади. Айнан тил туфайли инсоният у ёки бу халққа мансублигидан фахрланиб яшайди. Барча тилларни тан олиш ва хурмат қилиш тинчликнинг бирдан бир кафолатидир. Шу сабабли ҳам хар бир халқ ўз тили сақланиб қолиши учун ҳаракат қилади.\nБугунги кунда дунёда 6809 та тил мавжуд бўлиб, уларнинг тенг ярми саккизта давлат – Мексика, Индонезия, Камерун, Бразилия, Ҳиндистон, Хитой, АҚШ ва Россия хиссасига тўғри келади. Энг кўп тилли мамлакат сифатида Ҳиндистон тан олинади. Бу мамлакатда ахоли 845 тил ва лахжада сўзлашади. Иккинчи ўринда эса 600та тил ва шевада сўзлашувчи Папуа — Янги Гвинея туради. Сайёрамизда энг кўп аҳоли сўзлашадиган тил сифатида хитой, инглиз ва испан тиллари тан олинган. Биринчи ўнликка ҳинди, бенгал, араб, португал, немец, рус ва япон тиллари ҳам киритилган. Жахон тилларининг атиги 4 фоизи Европа қитьасига тўғри келса-да, энг кўп сўзлашувчи тилларнинг тенг ярми “кўҳна қитьа”да экани маълум бўлди. 341 миллион киши инглиз тилини она тили сифатида тан олади, бироқ яна 350 миллион киши бу тилни иккинчи она тили сифатида кўришини маълум қилган. Тахлилчилар хитой ва инглиз тиллари фойдаланиш бўйича ўз мавқеини ошириб бораётганини айтишади. Вазиятни ўрганаётган кузатувчиларнинг фикрича, фойдаланувчилар сони бўйича айни дамда инглиз тили етакчилик қилаётган бўлса, XXI аср ўрталарига бориб, хитой тили асосий тил бўлди.\nЮНЕСКО хомийлигида Лейпцигда бўлиб ўтган лингвистларнинг халқаро анжуманида кам сонли халқларнинг тиллари йўқолиб кетишига глобализация айбдор экани айтилди.\nҚачонки инсонлар ўз она тилларида ўқишни тўҳтатар экан, ўша тил йўқолиб кетиш арафасига келиб қолади. Тилларни сақлаб қолиш бу ўша халқнинг маданияти, урф-одати, расм-русумларининг сақланиб қолинишини англатади. Чунки, халқ тақдири тил тақдири билан бевосита боғлиқ. Тил ҳар бир миллат маданиятининг ўзагидир. Шу сабабли ҳам тилнинг сақланиши халқ тараққиёти ва келажагини белгилайди. Тил халқни бирлаштиради, тарбиялайди, ўқитади, урф-одат, аньаналарини сақлайди. Шундай экан, она тилимизнинг халқаро миқёсдаги обрў-эътиборини юксалтиришда, уни миллий ва умумбашарий тушунчалар асосида тараққий этган тиллар сафига қўшишда ҳар биримиз тилимизга чуқур ҳурмат билан ёндашимиз керак.\nДушанбе шаҳрини Иқтисодий\nСудни суд маҷлиси котибаси Зиёева М.И.\nВ этом месяце: 4415\nВ этом году: 9526


15 апрел 2021, Тошкент вақти: 22:39\nАндижон вилоят, Пахтаобод тумани фермерларининг банкдаги ҳисоб рақамларига 15 январь куни пахта пули туша бошлади.\nБу ҳақда Озодликка хабар берган фермерларнинг айтишларича, "Андижон-1 пахта тозалаш" корхонасининг бухгалтери, "Ўзпахтасаноат"дан пул тушгани ва фермерлар ҳисобига ўтказилаётгани ҳақида хабар берган.\nОзодлик 14 январь куни Андижон вилояти фермерлари давлатга сотган пахта пулини “Ўзпахтасаноат” корхоналаридан ололмаётгани, "Ўзпахтасаноат" АЖ бошқаруви раиси бу муаммо уч-тўрт куни орасида ҳал қилинишини айтгани ҳақида хабар берган эди.\n15 январь куни Озодлик билан боғланган пахтаободлик фермерлардан бири, унинг банкдаги ҳисобига пахта пули 100 фоиз тушгани ҳақида хабар қилди:\n"Тушди, ҳаммаси охирги сўмигача тушди. Пахта тозалаш заводи мулозимининг айтишича, 15 январь куни корхонага 7 миллиард сўм пул тушган. Қолган пул ҳам бугун эрта тушар экан. Фермерларнинг ҳисоб рақамларига ўтказиб берилмоқда. Оғзимиз ошга етди деб, ҳамма хурсанд".\nИсми сир қолишини сўраган бошқа фермер ҳам унинг банкдаги ҳисобига 50 миллион пахта пули тушганини айтди:\n"Эшитишимча, Тошкентдан, "Ўзпахтасаноат"дан вилоятга комиссия келибди. Пул ўтказилибди ва фермерлар ўз ҳаққини олмоқда. Энди, хурсанд бўлиб, янги ҳосил учун тайёргарлик кўрамиз. Бўш қоп тик турмайди-да".\nОзодликка 14 январь куни гапирган фермерлардан бири бу ҳақда шундай деган эди:\n“Одатда, ҳар йили пахта терими тугаши билан, пул тушиш бошланиб, 20 декабрларгача бутунлай расчет қилишарди. Бу йил пахта планини октябрдаёқ бажариб бўлган эдик. Лекин, янги йил биринчи ойининг ярми ўтиб кетяпти ҳамки, пулдан дарак йўқ. Неча марта заводга бориб сўрасак, тушса берамиз, дейди холос. Бирор ташкилотдан бир сўм ҳам қарзим қолмаган, соф фойдам қарийб 80 миллион сўм бўлган. Қўлимизга тушадигани шу. Бир томонда кластерга ўтган ташкилотлар дод дейди, бир томонда давлатга пахта сотган бизлар дод деяпмиз”.\nОзодлик суҳбатлашган “Ўзпахтасаноат” акциядорлик жамияти бошқарувчи раиси Алишер Мақсудов Озодлик билан суҳбатда фермерлар билан уч-тўрт кун ичида тўла ҳисоб-қилинишини айтган эди:\n- Бу ойнинг охиригача ёпиб юборамиз. Ҳозир фонддан пулни кутяпмиз. Чунки бу озгина 10-15 кунга тўхтаб қолди-да. Фондга пул тушиши масаласи оғир бўлиб қолди. Уч-тўрт йил олдин май-июнга бориб ёпиларди, фақат ўтган йили 31 декабрга ёпилди. Ўзи арзимаган пул қолган. Лекин, фермерларга 2019 йил ҳосил пули бериш республика бўйича 90 фоизга ёпилган. Уч-тўрт кун ичида ҳаммасини ёпамиз.


Renault - xabar.uz\n«Renault» компанияси «АвтоВАЗ»нинг 67,6 фоиз акциялари эгаси ҳисобланади.\n35 хил атрофида электромобиллар чиқарилади.\nРоссияда Renault автомобилларининг 3 та маркаси, учаласи ҳам кроссовер, Arkana, Duster ва Kaptur нархлари кўтарилган.\nЎзбекистонда сотилиши бошланадиган Renault автомобилларининг нархлари эълон қилинди.\n«Renault» автомобиль концерни мутлақ «тоза» электр энергияси билан таъминланадиган ўзининг хусусий ороли лойиҳасини тақдим этди.


Range Rover оиласи тўрт моделга қадар кенгаяди\n18:41 / 22.02.2017\nLand Rover компанияси Range Rover Velar номига эга бўлган янги йўлтанламаснинг илк тасвирини кўрсатди. Моделнинг расмий премьераси 1 март куни бўлиб ўтади, Женевадаги автосалонда эса кенг оммага тақдим этилади.\nЯнгилик Британия автомобиль ишлаб чиқарувчисининг сериясидаги Range Rover Evoque ва Range Rover Sport ўртасидаги оралиқни тўлдиради. Йўлтанламас ҳақида ҳеч қандай техник тафсилотлар келтирилмаган.\nLand Rover’дан хабар беришларича, Velar номи биринчи авлоддаги Range Rover синов нусхалари шарафига танланган – улар айнан шундай номга эга бўлган.\n2016 йилнинг ёзида Land Rover компанияси 2017 йилда Range Rover “оиласи”ни кенгайтиришни режалаштираётгани ҳақида маълум бўлганди. Ўшанда янгилик харидорлар учун BMW X6 ва Mercedes-Benz GLE Coupe билан биргаликда кураш олиб бориши хабар қилинган.\nКутилишича, Range Rover Velar Jaguar F-Pace негизида қурилади. Янгилик мотор гаммаси Ingenium оиласидаги тўрт цилиндрли двигателлар, шунингдек V6 бензин ва дизель агрегатларидан ташкил топади.\nZenith фирмаси Range Rover Velar соҳиблари учун махсус соатлар сериясини ишлаб чиқарди\nLand Rover Bombardier билан судда ғолиб чиқди\nAudi компанияси Volvo бош муҳандисини ишга олди\nLand Rover янги Discovery суратларини намойиш этди\nТошкент шаҳар ҳокимияти «Рақамли офис» тизимини жорий қилади\nҚозоғистонда яна фожиа. Автобусда ёниб кетганлар Ўзбекистон фуқаролари бўлгани тасдиқланди\nҚирғизистон – Ўзбекистон чегарасида паспорт назорати кабиналари сони кўпайтирилди


Халқаро хабарлар, 09 январ 2013\n25 январ 2020, Тошкент вақти: 10:00\nҚашмирда икки ҳинд аскари ўлдирилган\nҲиндистон мулозимлари бахсли Қашмир минтақасида покистонлик ҳарбийлар икки ҳинд аскарини ўлдирганини айтмоқда.\nЎлдирилган ҳинд аскарларидан бирининг боши танасидан жудо қилинган холда топилган.\nҲиндистон Ташқи ишлар вазири Салмон Ҳуршид ўз мамлакати покистонлик ҳарбийларнинг бу “ноинсоний қилмишига” жавоб қилажагини айтди.\nХабарларга кўра, Покистоннинг Деҳлидаги элчиси бугун Ҳиндистон Ташқи ишлар вазирлигига чақиртириб олинган ва унга норозилик нотаси топширилган.\nҲиндистон томонига кўра, покистонлик ҳарбийлар Қашмирдаги назорат чизиғини кесиб Ҳиндистон назоратидаги ҳудудга ўтганларидан сўнг отишма рўй берган.\nРасмий Исломобод ҳинд аскарларининг ўлими билан боғлиқ айбловларни рад этмоқда.\nЯпония ҳарбий ҳаражатларни оширмоқчи\nЯпония сўнгги 10 йил ичида илк бор мамлакат ҳарбий ҳаражатларини оширмоқчи.\nЯпонияда бош вазир Синдзо Абэ бошлиқ янги миллатчи ҳукумат иқтидорга келиши ортидан бу ҳақда эълон қилинди.\nТокио расмийлари ҳарбий ҳаражатлар учун қўшимча 2 миллиард доллар зарурлигини айтишмоқда.\nТаҳлилчилар фикрича, минтақада Хитойнинг ҳарбий таҳдиди ортиши Токио ҳукуматини ҳарбий ҳаражатларни оширишга мажбур қилган.\nАфғонитсон Президенти Ҳамид Карзай АҚШга сафар қилмоқда\nАфғонистон Президенти Ҳамид Карзай тўрт кунлик сафар билан АҚШга ташриф буюрди. Кобул раҳбари бугун АҚШ Конгрессида бир қатор сенаторлар билан учрашади, шунингдек АҚШ Марказий разведка бошқармасини ҳам зиёрат қилади.\nВашингтонда жума куни АҚШ Президенти Барак Обама билан бўладиган учрашувда Ҳамид Карзай Афғонистонда хавфсизликни таъминлаш бўйича икки томонлама келишувни мухокама қилади.\nЛекин, Оқ уй расмийларига кўра, шу куни Обама Афғонистонда 2014 йилдан кейин қанча АҚШ қўшини қолишини эълон қилмайди.\n2014 йилда Афғонистондаги жанговор ҳаракатларнинг расман тугатилиб, халқаро кучларнинг мамлакатдан олиб чиқилиши кутилмоқда. Америка ва НАТО нинг қанча ҳарбийлари Афғонистонда қолиши борасида ҳали бир тўхтамга келингани йўқ.\nУго Чавеснинг қасамёд маросими бошқа кунга қолдирилди\nВенесуэла Президенти Уго Чавес касаллиги боис унинг 10 январга белгиланган қасамёд маросими бошқа кунга қолдирилган. Бу ҳақда мамлакат парламенти раиси Диосдадо Кабелло маълум қилди.\nКабелло сешанба куни депутатларга вице президент Николос Мадуродан олинган мактубни ўқиб берди.\nМадуро ўз мактубида Чавесни саратон касалидан даволаётган кубалик шифокорлар даволаш жараёни 10 январда якунланмаслигини билдирганини маълум қилган.\nЧавес ўтган ойда Кубада навбатдаги жарроҳлик амалиётини бошдан кечирди. Николос Мадуро саратон касаллиги билан олишаётган Венесуэла Президенти Уго Чавес 10 январга мўлжалланган қасамёд маросимида қатнаша олмаса ҳам президентлик мақомини сақлаб қолиши ҳақда айтилган эди.\nЖерар Депардьега Тюмендаги театрдан иш таклиф этилди\nРоссия фуқаролигини олган француз актёри Жерар Депардьега Тюмендаги драматик театрдан иш таклиф этилди.\nТюмен драма театри директори Сергей Осинцев бу ҳақда "Вконтакте" ижтимоий тармоғидаги саҳифасида маълум қилди.\nОсинцевга кўра, театр раҳбарияти Депардьега 16 минг рубл ойлик маоши таклиф этган. Ўтган ҳафта француз актёри Россия паспортини Сочи шаҳрида президент Владимир Путиннинг қўлидан қабул қилиб олган эди.\n63 ёшли актёр Францияда катта даромадли фуқаролар учун киритилаётган баланд солиқларга норозилик тарзида француз фуқаролигидан воз кечиш ниятида эканини эълон қилганди.\nМатисснинг ўғирланган асари топилди\nАни Матисснинг 1987 йилда Стокҳолмдаги замонавий санъат музейидан ўғирланган “Боғ” картинаси Буюк Британиядан топилди.\nКартина изини британиялик галерист Чарлз Робертс топди. Унга полшалик коллекционер мазкур картинани сотиб олишни таклиф қилган. Маълум бўлишича, полшалик сотувчи “Боғ” асарини 1990 йилда сотиб олган ва унинг ўғирланганини билмаган.\nМатисснинг тахминан бир миллион долларга баҳоланган асари Швеция музейига қайтарилиши режаланмоқда.\nҲамид Карзайнинг Вашингтонга 4 кунлик сафари бошланди\nАҚШ президенти Барак Обама Афғонистон раҳбари Ҳамид Карзай билан учрашуви чоғида 2014 йилдан сўнг Афғонистонда қоладиган америкалик ҳарбийлари сони юзасидан қандай қарорга келганини очиқламайди.\nБу ҳақда сешанба куни Оқ уйнинг миллий хавфсизлик масалалари бўйича маслаҳатчиси ўринбосари Бен Рордс маълум қилди. Унинг айтишича, Обама 2014 йилдан сўнг Афғонистонда қолиши мумкин бўлган АҚШ ҳарбийлари сони борасида келаси “бир неча ой ичида қарор қабул қилиши кутилмоқда”. Оқ уй Афғонистонда америкалик ҳарбийларини қолдирмаслик масаласини ҳам ўрганаётир.\nҲамид Карзайнинг Вашингтонга тўрт кунлик сафари 8 январ куни бошланди. Обама ва Карзай учрашуви жума кунига режалаштирилган. Карзай АҚШ Давлат котиби Ҳиллари Клинтон ва мудофаа вазири Леон Панетта билан ҳам учрашади.\nАфғонистон армияси формасидаги шахс британиялик аскарни отиб ўлдирди\nКобул шаҳрида патрул назоратини ўтаётган битаниялик аскарлар.\nАфғонистондаги НАТО қўшинлари сафида хизмат қилаётган британиялик ҳарбий афғонистонлик аскар томонидан отиб ўлдирилди.\nАфғонистондаги Халқаро кучлар матбуот котиби Мартин Кригтонга кўра, британиялик аскар душанба куни Ҳилманд вилоятидаги Наҳри-Сараж базасида Афғонистон армияси кийимидаги шахс томонидан отиб ўлдирилган.\nВоқеада ҳужум қилган шахсни Британия аскарлари отиб ўлдирган.\nБу воқеа Афғонистон Президенти Ҳамид Карзай жума куни Вашингтонда АҚШ Президенти Барак Обама билан учрашувидан олдин рўй берди.\nАфғонистондаги АҚШ ва НАТО қўшинларининг катта қисми 2014 йилнинг охирига қадар олиб чиқилиши режалаштирилган.\nОбама ва Карзай ўртасидаги сўзлашувда Афғонистон кучларини тайёргарликдан ўтказиш ва хавфсизликни таъминлаш учун халқаро қўшинларнинг қанчасини қолдириш асосий масала бўлиши кутилмоқда.\nҚозоғистон Божхона қўмитаси собиқ раҳбари 10 йилга қамалди\nСерик Баймағанбетов қора курсида.\nОстона шаҳар суди Қозоғистон Божхона қўмитаси собиқ раҳбари Серик Баймағанбетовни 10 йиллик қамоқ жазосига ҳукм қилди.\nСешанба кунги судда Баймағанбетов пора олганликда айбдор деб топилган. Суд ҳакамлари Баймағамбетовга тегишли мулкларни мусодара қилиш ҳақида ҳам ҳукм чиқарган.\n54 ёшдаги Серик Баймағанбетов ўтган йил феврал ойида лавозимидан истеъфога чиқиши билан ҳибсга олинган.\nБаймағанбетов бир кишини Божхона хизматига ишга қабул қилиш учун 80 минг доллар пора олганликда айбланган. Унинг иши бўйича суд ўтган йил сентябрида бошланган эди.\nБаймағанбетов қонунга зид иш қилмаганини айтган ва ўзига қўйилган айбловни инкор қилган.\nСерик Баймағанбетов 2011 йилда Божхона қўмитаси раиси этиб тайинланишидан олдин Қозоғистон Ички ишлар вазири бўлиб ишлаган.\nПокистон: АҚШ ҳаво ҳужумида камида саккиз жанггари ўлдирилди\nАҚШнинг пилотсиз учқичи Покистоннинг қабилалар яшайдиган минтақасида амалга оширган ҳужумда камида саккиз жанггари ўлдирилди.\nПокистон хавфсизлик хизматининг ўз исмини ошкор қилмасликни сўраган расмийси Шимолий Вазиристон вилоятининг Ҳайдар Ҳел қишлоғида сешанба куни эрталаб амалга оширилган ҳужумда беш жанггари ўлдирилгани, тўрт нафари жароҳат олганини тасдиқлади.\nОрадан бир соатча АҚШ учқичи Ҳайдар Ҳелга яқин жойлашган Ҳасуҳел қишлоғидаги жанггарилар яширинган жойни нишонга олган.\nИккинчи ҳужумда уч жанггари йўқ қилинган. Бу минтақада Ал-Қоидага алоқадор жанггарилар ўрнашиб олгани айтилади.\nПокистон расмийлари ўлдирилган жанггариларнинг шахси маълум эмаслигини билдирди.\nМаҳаллий ахборот воситаларига таяниб, Хитойнинг Синхуа агентлиги тарқатган хабарга кўра, Ҳайдар Ҳел қишлоғидаги ҳужум уюштирилган бинода толибларнинг нуфузли етакчиси бўлгани тахмин қилинмоқда.\nЭрик Шмидт ва Билл Ричардсон Шимолий Кореяга боришди\nGoogle ширкати ижрочи директори Эрик Шмидт Шимолий Кореяда.\nGoogle ширкати ижрочи директори Эрик Шмидт ва Ню Мексико штати собиқ губернатори Билл Ричардсон танқидларга қарамай Шимолий Кореяга ташриф буюришди.\nРичардсон АҚШ ҳукумати норозилигига сабаб бўлган ушбу ташриф мақсади гуманитар ёрдам кўрсатиш ҳамда ўтган йили қамоққа олинган америкалик Кеннет Бэйни озод этишга чақириш эканини айтган.\nИнтернет эркинлиги тарафдори Эрик Шмидт эса Интернетни қаттиқ назоратга олган Шимолий Кореяга сафари тафсилотларини очиқламаган.\nАҚШ ҳукумати икки америкалик Шимолий Кореяга сафар қилиш учун “мутлоқ ноқулай пайт” танлаганини билдирган.\nШимолий Корея декабр ойида халқаро санкцияларга қарамай, баллистик ракета синовини амалга оширган эди.\nҲиндистонда зўрлашда айбланганлар суд олдида ҳозир бўлди\nҲиндистонда 23 яшар талаба қизни оммавий зўрлаганлик ва ўлдирганликда гумонланаётган беш эркак душанба куни илк бор суд олдида ҳозир бўлди.\nОдамларга тўла суд залида юз берган жанжалдан сўнг судя ишни ёпиқ эшиклар ортида кўриб чиқишга қарор қилди.\nПолиция ҳибсга олинган беш эркакни бир қанча жиноятда, жумладан, одам ўғирлаш, зўрлаш, қотиллик ва бошқа жиноятларда айблаган.\nОммавий зўрлашда иштирок этгани гумон қилинаётган яна бир йигит 18га кирмагани боис уни алоҳида, вояга етмаганлар ишлари бўйича маҳкамада суд қилиниши айтилмоқда.\nБу ходиса Ҳиндистон ҳукуматига қарши оммавий норозиликларни келтириб чиқарди.\nҲибсга олинганлар Ҳиндистондаги олий жазо – ўлим жазосига ҳукм этилишлари мумкин.\nЛионел Месси - тўртинчи бор йилнинг энг яхши футболчиси\n“Барселона” футбол клуби ҳужумчиси аргентиналик Лионел Месси тўртинчи бор ФИФА тарафидан йилнинг энг яхши ўйинчиси, деб топилди.\nДунёнинг энг яхши ўйинчисини аниқлаш учун ўтказилган махсус сўровда 25 ёшли Месси 40 фоиздан кўп овоз тўплаган.\nФутболчилик фаолиятидаги тўтинчи “Олтин тўп”ни Мессига Цюрих шаҳрида ўтган гала-тадбирда ФИФА президенти Зепп Блаттер топширди.\nМазкур нуфузли унвонга Лионел Месси билан бирга унинг жамоадоши Андрес Инеста ҳамда Мадриднинг “Реал” клуби ҳужумчиси Криштиану Роналдулар номзодлик қилишганди.\nЭслатамиз, Лионел Месси 2012 йилда жами 91 гол уриб, бир тақвим йилида киритилган голлар сони бўйича дунё рекордини янгилаган эди.\nОбама Пентагон ва МРБ раҳбарлари номзодларини эълон қилди\nЧапдан ўнгга: Чак Ҳейгел, Барак Обама ва Жон Бреннан.\nАҚШ президенти Барак Обама республикачи собиқ сенатор Чак Ҳейгелни Мудофаа вазири лавозимига, аксилтерроризм бўйича президент маслаҳатчиси Жон Бреннанни Марказий Разведка Бошқармаси раҳбари лавозимига номзод этиб кўрсатди.\nВетнам уруши ветерани бўлган 66 яшар Ҳейгел Исроилни танқид қилгани ва Эрон билан мулоқот ўрнатиш уринишини қўллаб-қувватлагани билан танилган.\n25 йил давомида разведкада ишлаган Бреннан эса 2011 йилда Ал Қоида гуруҳи раҳбари Усома Бин Ладинни йўқ қилиш учун уюштирилган ҳарбий амалиётнинг асосий ташкилотчиларидан биридир.\nДушанба куни эълон қилинган номзодлар энди Сенат тарафидан маъқулланиши керак.\nИстанбул, Мадрид ва Токио 2020 йилги Олимпиада ўйинларига мезбонлик қилишга даъвогарлик қилмоқда\n2020 йилда бўладиган Ёзги Олимпиада ўйинларига мезбонлик қилиш учун Истанбул, Мадрид ва Токио шаҳарлари душанба куни Халқаро Олимпия Қўмитасига ариза топширди.\nЮзлаб саҳифадан иборат ҳужжатларда мусобақалар қаерда ўтказилиши, бюджет, хавфсизлик, меҳмонхоналар ва бошқа жиҳатлар ҳақида батафсил маълумот берилган.\nХалқаро Олимпия Қўмитасининг махсус комиссияси шароитни ўрганиш учун март ойида даъвогар учта шаҳарга сафар қилади.\nҚароргоҳи Швейцариянинг Лозанна шаҳрида жойлашган Халқаро Олимпия қўмитаси 2020 йилги Олимпиадага қайси шаҳар мезбон бўлишини жорий йил 7 сентябр куни Буэнос Айрес шаҳрида яширин овоз бериш орқали аниқлайди.\nОхирги Ёзги Олимпиада ўйинлари 2012 йилда Лондон шаҳрида ўтказилди.\n2016 йилги Олимпиада Рио де Жанейро шаҳрида бўлиб ўтади.\nОбама Республикачини АҚШ Мудофаа вазири лавозимига номзод қилиб кўрсатмоқчи\nРеспубликачи собиқ сенатор Чак Хагел.\nАҚШ Президенти Барак Обама Республикачи собиқ сенатор Чак Ҳэйгелни Мудофаа вазири лавозмига номзод этиб кўрсатиши кутилмоқда.\nЮқори лавозимли расмийларга таяниб, ахборот агентликларининг хабар қилишича, Обама Ҳэйгел номзоди ҳақида бир қарорга келган ва уни душанба куни эълон қилади.\nБироқ Оқ Уй душанба кунига Обаманинг расмий учрашувлар белгиланмаганини маълум қилди.\nАҚШ Мудофаа вазири Леон Панетта Барак Обама 20 январ куни иккинчи президентлик муддатини бошлаганидан кейин истеъфога чиқишини айтган.\nВьетнам уруши ветерани бўлган 66 яшар Ҳэйгел Исроилни танқид қилгани ва Эрон билан мулоқот ўрнатиш уринишини қўллаб-қувватлагани билан танилган.\nКонгрессдаги Республикачилар Обаманинг танловидан норози эканиликларини билдирган. Бу Ҳэйгелнинг номзоди Сенатда тасдиқланиши қийин кечишини англатади.\nАҚШда вазир лавозимига кўрсатилган барча номзодлар Сенат томонидан тасдиқланиши шарт.\nАфғонистон президенти АҚШга жўнаб кетди\nАфғонистон Президенти Ҳамид Карзай уч кунлик расмий сафар билан Вашингтонга жўнаб кетди.\nКарзайнинг АҚШ Президенти Барак Обама ва юқори лавозимли расмийлар билан учрашиши режаланган.\nМузокаралар чоғида хавфсизлик, иқтисодий ва сиёсий масалалар, Афғонистон хавфсизлик кучларини зарурий жиҳозлар билан таъминлаш ва мустаҳкамлаш, тинчлик жараёни, Афғонистон ва АҚШ ўртасида икки томонлама хавфсизлик шартномаси бўйича музокаралар каби масалаларнинг муҳокама этилиши кутилмоқда.\nАфғонистондаги АҚШ ва НАТО қўшинларининг катта қисми 2014 йилнинг охирига қадар олиб чиқилиши режалаштирилнган.\nҲозирда АҚШ ва Афғонистон президентлари ҳал қилиши керак бўлган асосий Афғонистонда маҳаллий хавфсизлик кучларини тайёргарликдан ўтказиш ва хавфсизликни таъминлаш учун халқаро қўшинларнинг қанчасини қолдириш масаласи экани айтилмоқда.\nБашар ал-Ассад нутқи дунё сиёсатчилари танқидига учради\nСурия президенти Башар ал-Ассад.\nДунёдаги кўплаб сиёсатчилар Сурия президенти Башар ал-Ассаднинг якшанба куни сўзлаган нутқини танқид қилмоқда.\nКеча Дамашқда сўзлаган ал-Ассад Суриядаги зиддиятни тинч йўл билан бартараф қилишга оид янги режани таклиф қилган, айни пайтда у ўз мухолифларини «Ғарбнинг қўғирчоқлари», деб атаганди.\nТуркия ташқи ишлар вазири Аҳмет Довудўғли Башар ал-Ассад аввал ҳам бир неча бор берган «қуруқ ваъдалар»ни такрорлашдан нарига ўтмади, деган фикрда.\nЕвропа Иттифоқининг ташқи сиёсат ва хавфсизлик масалалари бўйича олий вакили Кэтрин Эштон Европа Иттифоқи Сурияда ҳокимият топширилиши учун ал-Ассад истеъфосини талаб қилишда давом этишини билдирди. Британия ташқи ишлар вазири Вилям Ҳейг эса ал-Ассад ташаббусини «иккиюзламачилик», дея баҳолади.\nБашар ал-Ассад кеча ирод этган нутқида Сурия элини миллий яраш анжуманини ўтказиш ва янги конституция лойиҳасини ишлаб чиқишга чақирганди. У мамлакатдаги зиддиятни бартараф қилиш учун ўзи «Ал-Қоида террорчилари» деб атаган исёнчиларнинг ташқаридан туриб молиялаштирилишига чек қўйиш лозимлигини билдирди.\nСуриялик мухолифатчилар президент томонидан таклиф қилинган режа мамлакатни бўҳрондан чиқиш бўйича сўнгги имкониятдан ҳам маҳрум қилажагини билдирдилар.\nАббос «Фаластин маъмурияти»ни «Фаластин давлати»га алмаштирмоқчи\nФаластин лидери Маҳмуд Аббос.\nФаластин мухторияти раҳбари Маҳмуд Аббос Ғарбий соҳил ҳукуматига Фаластин маъмурияти номини расман Фаластин давлати деб ўзгартириш ҳақида буйруқ берди.\nУнга кўра, янги ном барча почта маркалари, муҳрлар ва расмий бланкларда акс этиши лозим.\nБу чора, Аббос баёнотида таъкидланишича, Исроил Ғарбий соҳил ҳудудининг катта қисмини ҳали ҳам назорат қилиб турган бир шароитда «чинакам мустақиллик» йўлида қўйилган яна бир қадам бўлиши керак.\nЎтган йилнинг ноябр ойида БМТ Бош Ассамблеяси Аббоснинг Фаластинни мазкур халқаро ташкилотдаги мақомини «кузатувчи давлат» мақомига кўтаришга оид аризасини маъқуллаганди.\nПравославлар Исо Масиҳ мавлудини нишонламоқда\nБугун православ насронийлар Юлий тақвими бўйича Исо Масиҳ таваллуд кунини нишонламоқдалар.\nМавлуд муносабати билан дунёдаги барча православ черковларида ибодат маросимлари ўтказилмоқда.\nБиргина Рус православ черковига қарашли бундай ибодатхоналардан бутун дунё бўйлаб 30 мингга яқини борлиги айтилади.\nДепардье Мордовия Маданият вазири лавозимини қабул қилмади\nРоссия фуқаролигини олган француз актёри Жерар Депардьега Мордовия раҳбарлари Республика маданият вазири лавозимини таклиф қилди.\n“Госфильмофонд” раҳбари Николай Бородачёвнинг Озодликка айтишича, Депардье “дунё маданият вазири” эканини айтиб, Мордова Маданият вазири лавозимидан воз кечган.\n6 январ куни Сочи шаҳрида шахсан президент Владимир Путиндан Россия паспортини қабул қилиб олган Жерар Депардье шу куни Мордовия пойтахти Саранскка борди.\nДепардье шаҳарни томоша қилди. Унга яшаш рухсатномаси билан бирга янги уйнинг калити топширилди.\n64 ёшдаги Депардье Франция ҳукуматининг йиллик даромади бир миллион евродан кўп бўлган фуқароларга 75 фоизлик солиқ жорий қилиш режаси сабабли Франция фуқаролигидан воз кечган эди.


Qalampir.uz | Германияда масжидга ҳужум қилинди. 50 та Қуръони Карим йиртиб ташланган\nГерманияда масжидга ҳужум қилинди. 50 та Қуръони Карим йиртиб ташланган\nОлам\t10 Июнь 11:00 11737\nЎтган ҳафта охирида Германиядаги иккита масжидга ҳужум уюштирилди. Бремен шаҳридаги Раҳмон масжидида 50 та Қуръони Карим йиртиб ташланган ва ҳожатхонага ташлаб кетилган. Кассел шаҳрида эса масжид ойналарига тош отилган. Тошлар намозгоҳгача етиб кирган. ОАВнинг дастлабки маълумотларига қараганда, ҳужум номаълум шахслар томонидан амалга оширилган.\nКассел Марказий масжидлар жамияти бошлиғи Сайфиддин Эрйўрукнинг айтишича, босқинчилар масжид ойналарига тош отиб, синдирган вақтида ичкарида намозхонлар бўлмаган. Эрйўрук мазкур ҳолат бўйича шикоят қилганини маълум қилиб, айбдор тез фурсатдан топилиши кераклигини талаб қилмоқда.\nКассел шаҳар ҳуқуқ-тартибот органлари мазкур ҳолат бўйича тергов-суриштирув ишларини бошлаб юборган.\nТурк матбуотининг қайд этишича, ўтган йили ҳам ушбу масжидга “Курдистон ишчи партияси” террорчилик гуруҳи томонидан ҳужум уюштирилган.\nБремендаги масжид эса асосан Афғонистон ва Покистон мусулмонлари тўпланадиган намозгоҳ саналади. Унда 50 га яқин Қуръони Каримнинг йиртиб ташланишини Христиан демократик бирлик партиясининг Бремен шаҳри депутати доктор Ўғузхон Язичи шундай изоҳлаган:\n“Ўтган ҳафта ёш мусулмон йигитнинг пичоқлаб кетилиши билан боғлиқ хабар тарқалганди. Энди эса Қуръони Карим таҳқирланганини эшитиб турибмиз. Бременлик мусулмонлар жуда асабий ҳолатда. Бундан чиқди синагоглар каби масжидлар ҳам давлат томонидан муҳофазага олиниши керак”.\nГермания Масжид Қуръони Карим Бремен\nЎзбекистон делегацияси яна Германияга боради Россиянинг энг бой аёлларидан бири авиаҳалокатда қурбон бўлди Биз канализацияга исроф қилган сувлар қандай қайта ишланишини биласизми? BMW ортидан минглаб Mercedes-Benz`лар ҳам қайтариб олинади Германия Президенти кечирим сўради Германия иқтисодиёти азият чекмоқда


Android’да иловаларга пароль қўйиш учун 5 дастур - Terabayt.Uz\nAndroid’да иловаларга пароль қўйиш учун 5 дастур\nСмартфонингизда фақат ўзингизга аталган, «ўта шахсий» иловалар ва расмлар, видеолар бор-а? Уларга бошқалар кириб кўрмаслиги учун, пароль билан чеклаб қўйса бўлади. Қуйида келтирилаётган блокловчилар айнан сиз кўрсатган илованигина пароллаб қўйиш имконига эга.\nЭнг содда чекловчилардан бири – ортиқча созлама ва функциялардан холи. Бирор иловага киришни уч хил йўл билан ҳимоялай олади: пароль ёрдамида; бармоқ изи орқали (қурилмада тегишли сканер мавжуд бўлса) ва график калит билан. Яна бу иловада қайта блоклаш таймерини қўйиш имкони ҳам мавжуд.\nApp Lock’нинг бепул версиясида реклама бор, ундан қутулиш учун эса бир марталик тўловни амалга ошириш керак бўлади. Иловани мана бу ҳавола орқали юклаб олиш мумкин.\nОлдинги чекловчи сингари, App Locker ҳам бу тоифадаги оддий дастурлар қаторига киради. У ҳам учта усул: пароль, бармоқ изи (сканер бор бўлса) ва график калит билан иловаларга киришни чеклай олади. Интерфейсининг ранглар схемасини алмаштириш мумкин.\nApp Locker’нинг бепул версиясини Google Play’дан мана бу илова орқали ўрнатиш мумкин. Унинг блокировка экранида реклама чиқиб туради. Бундан халос бўлиш учун эса унинг пулли версиясини харид қилишингизга тўғри келади.\nHexlock ҳам иловаларга киришни шу учта йўл билан ҳимоялайди. Бундан ташқари, мазкур блокловчида профиллар опцияси мавжуд; ундаги профиллар эса турли дастурларнинг ҳимоясини бошқариш учун уларни гуруҳлаш имконини беради.\nОхирги янгиланишлар Hexlock’нинг имкониятларини кенгайтирган. Унда расмлар ва видеоларни сақлаш учун ҳимояланган жой ажратилган. Унга қўшилган медиафайллар фақат Hexlock ичида, чекловни очгандан кейингина кўринади.\nШунингдек, ишлаб чиқувчилар унга шубҳали фаолликни мониторинг қилиш бўлимини ҳам киритишган. Бу ерда дастурларнинг ҳимоясини очишга бўлган муваффақиятсиз уриниш пайтида смартфон олд камерасидан олинган суратлар ва уларнинг вақти акс эттирилади.\nИлованинг яна блокировка экранининг фонини созлаш, ҳимояни очишга қайта уриниш учун таймер ўрнатиш каби қўшимча функциялари ҳам бор.\nHexlock’нинг мана бу ердан олиб ўрнатиладиган бепул версияси ичида ва ҳар гал иловаларни блокдан чиқаришда реклама кўрсатилади. Пулли версиясида эса реклама йўқ.\nИловаларни пароль ва график калит билан ҳимоялашдан ташқари, AppLock фотосуратлар ва видеолавҳалар учун сақлагич вазифасини ҳам бажаради. Уларга кириш учун, албатта, иловани блокдан чиқариш талаб этилади. Шунингдек, Hexlock’даги сингари, бу дастурда ҳам ҳимояланадиган иловалар гуруҳларини тезкор бошқариш учун профилларни созлаш ҳам мумкин.\nЮқоридагилардан ташқари, AppLock ҳатто Wi-Fi, Bluetooth ва автоматик синхронлашни ўчириб-ёқиш тугмачаларини ҳам ҳимоялай билади. Яна унда хавфсизликнинг кенгайтирилган созламалари мавжуд. Масалан, ҳимояланган иловани очишга уринишда экранга тизим хатолиги ҳақида хабар чиқариш, AppLock белгичасини кўринмайдиган қилиб қўйиш ва паролни киритишда экрандаги рақамларнинг ўрнини мунтазам алмаштириб туриш кабилар.\nAppLock’нинг бепул версиясида ҳам реклама мавжуд, уни мана бу ердан юклаб олиш мумкин.\nМазкур тўпламдаги иловалар орасида энг кўп функцияларга эга чекловчи. Vault иловаларни пароль ёрдамида ҳимоялайди ҳамда медиафайллардан ташқари яна контактлар ва СМСларни ҳам яширин сақлайди. Хавфсизлик янада кучли бўлиши учун, ўзига ишониб топширилган маълумотларнинг захира нусхасини «булут»да сақлай олади. Дастурнинг яна ички браузери ҳам мавжуд, унда веб-хатчўпларни (веб-закладкаларни) бегона кўзлардан муҳофазалаган ҳолда сақлаш ва кўриш мумкин.\nТабиийки, Vault’нинг ҳам бепул версияси тегишли чекловларга эга ва рекламага тўла. Аммо унда премиум-режимга пулли обуна мавжуд. Обуна бўлган фойдаланувчиларга эълонлар кўрсатилмайди ҳамда қўшимча функция ва бонуслар тақдим этилади. Масалан, «булут»да кўпроқ жой, Vault белгичасини яшириш имкони, блокни очишга бўлган муваффақиятсиз уринишларда камерани ишга тушириш каби.\nVault иловасини ушбу ҳавола орқали олиб ўрнатса бўлади.\n#Android #App Lock #App Locker #AppLock #Hexlock #Vault #дастур #илова #иловалар #парол #хавфсизлик


Даврон Ҳошимов: «Бир кун яна «Пахтакор»га қайтаман» / CHAMPIONAT.asia\n21 янв 08:21\nТеглар : Қўқон-1912ПахтакорҲошимов\nСалкам 7 йил давомида «Пахтакор»да тўп сурган тажрибали ҳимоячи Даврон Ҳошимовнинг янги мавсумни бошқа клубда бошлаши аниқ бўлиб улгурди.\nУ айни пайт «Қўқон-1912»нинг Тошкентдаги ўқув-машғулотлар йиғинида иштирок этяпти. Катта эҳтимолки, Даврон айнан водий клуби билан шартнома тузади. Ҳар ҳолда, «Қўқон-1912» бош мураббийи Нўъмон Ҳасановнинг айтишича, ҳимоячи билан оғзаки келишувга эришилган.\nТабиийки, Ҳошимов учун қадрдон клубидан кетиш осон кечмаган. Лекин футболчининг ҳаёти шундай - ҳар қадамда кутилмаган ҳолатлар учраб туради.\nБиласиз, Даврон «Пахтакор» сафида танилди, бир қатор совринлар соҳибига айланди. Муҳими, ишончли ўйинлари орқали миллий жамоага кирди.\nХўш, Янгиер футбол мактаби тарбияланувчиси фаолиятидаги ушбу катта ўзгаришни қандай қабул қилди?\n- Даврон, «Пахтакор»да 7 йил ўйнадингиз, табиийки, бу кичик муддат эмас. Умуман, чемпионатимизда битта жамоада узлуксиз шунча узоқ тўп сурган футболчилар жуда кам.\nДемакки, клуб иккинчи уйингизга айланиб қолгани ва у билан хайрлашиш осон бўлмагани тайин. Қизиқ, бундай кескин қарорингиз сабаби нима?\n- Ҳа, охирги 2-3 ҳафта жуда оғир ўтди. Яъни якуний қарор қабул қилишда роса қийналдим. Албатта, барчасини обдон ўйладим. Тўғри айтдингиз, «Пахтакор» иккинчи уйимга айланиб қолганди. Мен учун катта футбол йўли шу жамоада бошланди. Шу кунгача нимага эришган бўлсам, барчаси айнан «Пахтакор» билан боғлиқ.\nАсосийси, клуб футболчи сифатида ўсишимга имконият берди. Фурсатдан фойдаланиб, «Пахтакор» раҳбарияти, мураббийлар, футболчилар, ишчи-ходимлар ва албатта, мухлисларга 7 йиллик ҳамкорлик учун миннатдорчилик билдираман. Насиб этса, бир кун яна «Пахтакор»га қайтаман.\nКлуб сафига 2011 йили қўшилгандим. «Бухоро»га қарши кечган ўйинда илк марта «шерлар» либосини кийганим ҳеч эсимдан чиқмайди. Умуман, ортда қолган вақтда ёрқин дамларни бошдан кечирдим. Лекин «Пахтакор»дан кетганим ҳаёт тўхтаганини англатмайди. Ўйлайманки, «Қўқон-1912»да ҳам ўзимни бегона ҳис қилмайман.\nЗеро, жамоа бош мураббийи Нўъмон Ҳасанов билан «Пахтакор»да бир неча йил бирга ишлаганмиз. Қолаверса, Мурод Холмуҳаммедов, Жавоҳир Сиддиқов, Баҳодир Пардаев, Суҳроб Бердиев ва Александр Мерзляков каби футболчиларни жуда яхши биламан. Шу боис, Нўъмон ака чорловини рад этолмадим.\nТўғри, бошқа таклифлар ҳам бор эди. Хусусан, совринли ўринлар учун курашадиган клубларга ҳам чақиришди. Ҳаммасини тарозига солиб кўриб, «Қўқон-1912»да ўйнаш вариантини маъқул топдим. Энди жамоа муваффақиятига муносиб ҳисса қўшиб, ишончни оқласам, бас.\n- Бу борада кимлар билан маслаҳатлашдингиз, қандай тавсиялар эшитдингиз?\n- Қандайдир ишга қўл уришдан аввал биринчи галда, масалани оила даврасида муҳокама қиламиз. Табиийки, отам бош маслаҳатчимиздир. Улар доимо энг тўғри йўлни кўрсатадилар. Ўзлари вақтида кураш билан профессионал даражада шуғулланганлар.\nДемакки, оиламизда спортча муҳит ҳукмрон. Шу кунгача отамнинг айтганларига амал қилиб, кам бўлмадим. Хуллас, «Пахтакор»дан кетиш ҳақида ҳам аввало, отам билан маслаҳатлашдим. Чунончи, аввалги мавсумнинг охирги 6-7та учрашувида асосий таркибда майдонга тушмадим.\nБунинг ўзига яраша сабаблари бор, аммо ҳозир барчасини ошкор қилишни истамайман. Хуллас, умумий ҳолатни назарда тутиб, жамоадан кетиш энг тўғри йўл эканлигини тушундим.\nОтам ҳам захирада навбат кутиб ўтиргандан кўра, бошқа жамоада етарли ўйин амалиётига эга бўлишим мақсадга мувофиқлигини айтдилар. Ахир ҳозир айни ўйнайдиган ёшдаман.\n- Мухлислар сизни ўта қизиққон футболчи сифатида билишади. Зеро, тез-тез сариқ карточка оласиз, баъзида майдонни эртароқ тарк этасиз. Дарҳақиқат, табиатан қўпол ўйинчимисиз ёки барчаси тактик услубга боғлиқ?\n- Статистикага эътибор қаратсак, ҳимоячилар бошқа амплуалар вакилларига нисбатан кўпроқ сариқ ёки қизил карточка олишади. Чунончи, тўп билан олдинга интилган ҳужумчи мудофаа чизиғидан ўтиб кетса, унинг гол уриш эҳтимоли 80-90 фоизга ошади.\nХуллас, ҳимоячилар кўпинча хавфни бартараф этиш йўлида сўнгги чорани қўллашга мажбур бўлишади. Ҳа, бу тоза футбол эмаслигини тушунаман. Лекин баъзан шундай йўл тутишга тўғри келади.\nОчиғи, менда қизиққонлик қачон бошланганини билмайман. Бир томондан, характерим шундай - яккакурашларда енгилишни сира ҳазм қилолмайман. Лекин ҳаётда тажовузкор ёки қўпол эмасман. Кўриб турганингиздек, суҳбатга тезда киришиб кетадиган, хушчақчақ йигитман (кулади).\n- Лекин сариқ ва қизил карточкалар жамоага панд беради. Дейлик, майдондан четлаштирилсангиз, шерикларингиз қийин вазиятда қолишади...\n- Ҳа, шундай. Охирги вақтларда ортиқча қўполлик ишлатиш одатини йўқотишга ҳаракат қиляпман. Мисол учун, ўтган йили 8 марта сариқ карточка олдим.\nМуҳими, «қизил»га дуч келганим йўқ. Демак, яхши томонга ўзгаряпман. Нўъмон Ҳасанов ҳам мен билан айнан шу масалада яккама-якка суҳбатлашди ва танбеҳ берди: «Рақибларинг ҳам сен каби футбол орқали рўзғор тебратишади.\nЯккакурашларда қўполлик ишлатишдан тийил...». Албатта, барчасини тўғри қабул қилдим. Мухлислар янги мавсумда умуман бошқа Даврон Ҳошимовни кўрсалар, ажабмас.\n- Спортчилар оиласида улғайганингизни айтдингиз. Болаликда отангиз изидан бориб, курашчи бўлишни ўйламаганмисиз?\n- Аниқ эсимда, доим отамга эргашиб, кураш залига борардим. Оз-моз шуғулланганман ҳам. Кейинроқ бокс тўгарагига қатнаш баробарида футбол гуруҳига борганман.\nНатижада отам олдимга қатъий шарт қўйгандилар: «Ҳамма спорт турлари билан шуғуланолмайсан. Юрагингга қулоқ тутиб, биттасини танла».\nЯкунда футболга меҳр кучлилик қилди. Шу тариқа Янгиер футбол мактаб-интернатига бордим. Бу даргоҳда 5 йил таҳсил олганимдан сўнг «Пахтакор»га чақиришди.\n- Ўша пайт кўпчилик «Пахтакор»да ўйнашни орзу қиларди. Жамоага таклиф этишгач, қандай ҳолатга тушгандингиз?\n- Ҳа, кўпчилик қатори менда ҳам «Пахтакор»да тўп суриш орзуси йўқ эмасди. Аммо жамоа либосини кийиб, машҳур футболчиларни кўрган афсонавий стадионда ўйнаш шунчалик тез насиб этишини сира ўйламагандим.\nХуллас, 2008 йили «Пахтакор» ва «Янгиер» тарбияланувчилари ўртасида назорат учрашуви ташкил этилгани тақдиримни ўзгартириб юборди. Қарангки, ўйин куни раҳматли бувам уйимга меҳмон бўлиб келганлар ва отам стадионга боролмаганлар.\nШунда бобом мени узоқ дуо қилган эканлар. Эътиборлиси, айни ўша учрашувдаги ҳаракатларим маъқул келганми, мени «Пахтакор»га чақиришди. Шу тариқа Роберт Гай раҳбарлигидаги ўринбосарлар жамоасида ўйнай бошладим. Дуо кучини ўшанда билганман.\n- Бугунги кунда яқинларингиз ўйинларингизни бевосита стадионда кузатиб боришадими?\n- Отам ўйинларни ўтказиб юбормайдилар, ҳисоб. Шу аснода кечқурун хатти-ҳаракатларимни таҳлил қилиб, хато-камчиликларимни тушунтирадилар. Ҳар ҳолда, у киши футболни жуда яхши тушунадилар.\nШу маънода айтсам, отам биринчи мураббий ва асосий танқидчи ролидалар. Тўғри, баъзан танқидни ошириб юборсалар, бироз жаҳлим чиқадию, тезда барчаси ўринли эканлигини тушунаман ва хатоларни такрорламасликка интиламан. Айтганча, Ўзбекистон чемпиони бўлганимдан кейин қаттиқ койимай қўйганлар.\n- Футболдаги ютуқларингиздан қай бири энг қадрлиси?\n- 2014 ва 2015 йилларда қўлга киритилган чемпионлик медаллари. Чунки «Пахтакор» ўша мавсумлар чемпионликка қийинчилик билан эришган. Хусусан, жамоада молиявий муаммолар юзага келган ва футболчилар бир неча ой маошсиз ўйнашганди.\nШунга қарамай, якунда чемпионлик шоҳсупасига кўтарилгандик. Ҳамжиҳатликда ҳар қандай ишни уддалаш, ишонч ва иштиёқ бўлса, олий мақсадга эришиш мумкинлигини амалда исботлаганмиз.\n- Суперлигада 12та жамоа ўйнашини ҳисобга олсак, айрим футболчилар ишсиз қолишлари ҳеч гап эмас. Демоқчимизки, футболчи сифатида янгилик ва ўзгаришларга муносабатингиз қандай?\n- Бирор нарсага эришиш учун нимадандир воз кечишга тўғри келади - уруш қурбонсиз бўлмайди. Шундай экан, ўзгаришлар футболимиз тараққиётига хизмат қилиши керак. Шахсан мен фақат ижобий натижа кутяпман. Энди ҳар бир ўйин ва очконинг қадри кескин ошади. Шунингдек, турнир жадвалида тиғизлик юзага келса, ажабмас. Ҳар ҳолда, бирор жамоа яққол ажралиб қолмаса керак. Энг асосийси, ҳар бир позиция учун 2-3 нафар футболчининг кураш олиб бориши натижасида рақобат талаб даражасига чиқади.\n- Бу йилги мавсумнинг энг муҳим мусобақаси - бу Россия-2018 мундиали. Бўлажак ЖЧда қайси жамоага мухлислик қиласиз?\n- Афсуски, жаҳон чемпионати йўлидаги уринишимиз яна бесамар кетди. Аслида Россияга боришни жуда хоҳлагандик. Ўйинлар ва воқеаларга мухлисларнинг ўзлари гувоҳ бўлишди. Насиб йўқ экан, начора... Лекин ЖЧ-2018да биз мухлислик қиладиган жамоа бор.\nФИФА рефериси Равшан Эрматов бригадасини назарда тутяпман. Етакчи ҳакамимиз ҳозирча 2та мундиалда 9та ўйинни бошқарган. Демак, Эрматовда рекордчи сифатида Гиннес китобига кириш имкони бор. Шунингдек, шахсан мен Россия ва Бразилия термаларига ҳам бефарқ қарамайман.\nЁшлигимда Кафу ижросидаги ўйинларга маҳлиё бўлардим. Менимча, навбатдаги мундиалнинг бош фаворити айнан «пентакампеонлар»дир. Ўз-ўзидан ОФК жамоалари ўйинларини ҳам ўзгача қизиқиш билан кузатаман.\nЯпония, Австралия ва Жанубий Корея термаларининг гуруҳдан чиқишига ишоняпман. Умидворманки, қитъамиз шарафини ҳимоя қиладиган жамоалар ҳам уялтириб қўйишмайди. Яна бир гап: Ўзбекистон термасининг ЖЧ-2022да иштирок этишига қаттиқ ишоняпман. Ҳозирги ўзгаришлар шундай фикр юритишимга асосдир.\nКамолиддин АЛИМОВ суҳбатлашди Манба: "Интерфутбол" газетаси


Брендан Рожерс: «Суарес атрофидаги гаплар жамоага таъсир қилмайди» / CHAMPIONAT.asia\nБрендан Рожерс: «Суарес атрофидаги гаплар жамоага таъсир қилмайди»\n01 авг 16:53\nБрендан Рожерснинг айтишича Луис Суарес билан боғлиқ вазият “Ливерпул”нинг жамоавий руҳиятига таъсир қилмас экан.\nСабаби ўйинчилар ўз вазифаларига юқори профессионаллик ва содиқлик билан ёндошмоқда.\n“Шунга ўхшаш вазиятлар жамоанинг ички муҳитида кўпинча бўлиб туради” - дейди Рожерс Liverpool Echo га берган интервюсида. “Лекин бизда бундай воқеа бўлмайди”.\n“Биринчидан ўйинчиларимизнинг юқори профессионаллиги хақида айтмоқчиман. Ҳеч бир футболчи агар у ҳақиқатдан жаҳон футболининг суперюлдузи бўлса жамоанинг қолган аъзоларидан ажралиб турмаслиги керак. Биз айнан мана шу асосни бизнинг принципимиз қилиб олишимиз керак”.\n“Иккинчидан Луис ўзини энг кучли эканлигини намойиш қилмоқда. У ўз вазифаларига тўлиқ киришмоқда. Ҳар қандай ўйинчига узоқ вақт дам олишдан кейин иш режимига киришиб кетиш осон эмас, лекин у аллақачон ҳамма билан биргаликда янги мавсумга тайёргарлик кўрмоқда”.\n“Бизнинг жамоани ичида ҳам ва унинг ташқарисида ҳам атмосфера жуда яхши. Бизни руҳиятимиз кучли, агар мана шу муҳим сифатни сақлай олсак шунда мавсумда яхши иштирок этишимизда ёрдам беради”.\nРожерс Луис Суаресни ёзги трансфер ойнаси ёпилгунча “Энфилд”да қолишига ҳеч қандай кафолат бермаяпти. Шунинг учун ҳам жамоа уругвайлик футболчини сотилиши мумкинлигига унинг ўринбосарлари рўйхатини тузишмоқчи.\n“Луис бахтиёр ва у жамоани тўлиқ билади. У узоқ муддатли четлатилишдан кейин хозир оғир вазиятда, сабаби у мавсумнинг биринчи олти турида ўйнай олмайди. Лекин бу унга қаттиқ меҳнат қилишига ва жамоанинг бир бўлаги бўлиб қолишига ҳалал бермайди”.


Луи ван Гаал Рио Фердинанднинг сўзлари туфайли журналист билан уришиб қолди » Скачать музыку бесплатно новинки музыки 2016-2017\nЛуи ван Гаал Рио Фердинанднинг сўзлари туфайли журналист билан уришиб қолди\nКомментариев: 0 Просмотров: 155 Дата: 11-03-2016, 15:03 Англиянинг «Манчестер Юнайтед» клуби бош мураббийи Луи ван Гаал Европа лигасининг 1/8 финал дастлабки учрашувида «Ливерпуль»дан учралган мағлубиятдан (0:2) кейин яна бир марта журналистлар билан тортишиб қолди. Мухбир ўйиндан кейин собиқ «МЮ» ҳимоячиси Рио Фердинанднинг фикрларига муносабатини сўради. Шундан сўнг ван Гаал журналист билан диалогга киришди. – Биринчидан битта нарсани сўрамоқчиман. Сиз учун Рио Фердинанднинг нима дегани муҳимми шунчалик? - Рио «Манчестер Юнайтед»нинг собиқ футболчиси сифатида ўз фикрини билдирган, дея қўшимча қилган журналист. Бунга жавоб Ван Гаал: Ҳа, демак сиз ўз фикрингизни айтмаяпсиз, балки Рио Фердинанд нима демоқчи бўлганини таъкидлаяпсиз. Окей. Бу жуда зўр, жуда. Мен ҳам ҳозир ўз фикримни айтаман, сиз ҳам буни бошқа кишига савол қилиб беринг. «Биз «Ливерпуль»нинг ўта юқори прессингига дош бера олмадик. Буни олдиндан кутган бўлсакда, бу ишни уддалай олмадик. Улар билан чемпионат доирасида ўйнаганимизда ҳам жамоа ўз уйида шундай прессинг қўллаганди. Мен нега шундай бўлганини яна бир маротаба тушунтириб ўтаман: улар прессинг қўллашди ва биз бунга дош бера олмадик. Прессинг мухлислар томонидан эмас, футболчилардан томонидан амалга оширилди. Жуда юқори даражадаги прессинг. Умуман олганда буларнинг барчаси атмосфера... Мен қандай қилиб гол ўтказиб юборганимизни тушунтиришим мумкин. Бу жуда ёқимсиз ҳиссиёт», – дея таъкидлаб ўтган ван Гаал. - деб хабар бермоқда Stadion.uz нашри.


Фарзанд тарбиясидаги хатолар (7): Болаларни табиат гўзалликларига бефарқ қилиш йўллари\nBy IxlosOrg on 07/25/2020 БОЛА ТАРБИЯСИ МАҚОЛАЛАР Фарзанд тарбиясидаги хатолар\nФарзандларингизни табиат қўйнига, истироҳат боғларига ва қир-адирларга олиб чиқманг. Уларни қуёшли ва тоза ҳаво ўрнига бетон уйларда катта қилинг. Уйингизда тувакда гул парвариш қилманг. Фарзандларингизга мушук, балиқ ва қуш каби уй ҳайвонларини боқишларига рухсат берманг. Бу ҳайвонларнинг уйни ифлос қилиши ва микроб ташишини айтиб уларни қўрқитинг. Ҳайвон, гул, ҳашарот ва ўсимликлар билан бекорчилар ёки қишлоқилар шуғулланишини айтинг.\nКичик Ҳусан этикдўзлик билан шуғулланадиган бир кишининг ёлғиз ўғли эди. Улар тор кўчада, қуёш кўрмайдиган, кўримсиз ва кичик бир уйда яшардилар. Отаси ора-сира қир-адирларга борганда ўғли Ҳусанни ҳам олиб борарди. Тўрт девор орасида сиқилиб ўтирган болакай, отаси билан адирга боришини эшитган куни хурсандчилигидан жойида туролмасди.\nАдирда айланаркан ранг-баранг гуллар, капалаклар, ҳашоратлар ва қушлар шу қадар эътиборини тортардики, уларга тегингиси, орқасидан югургиси ва ушлагиси келарди. Фақат отаси унинг ўнгу сўлга чопишидан беҳузур бўлар, ундан жимгина ёнида юришини талаб қиларди.\nБаҳор кунларидан бирида Ҳусан яна отаси билан адирга айлангани чиқди. Қаршиларидаги дарахтдан бир қушнинг жуда чиройли товуши эшитиларди. Қуш шунчалар чиройли сайраётган эдики, Ҳусан унинг ҳуркиб учиб кетишини хоҳламасди. Ўзида озгина журъат топганида, “Дадажон, илтимос тўхтанг, шу қушнинг сайрашини эшитайлик!” деган бўларди, лекин бунга журъат қилолмади. Ҳусаннинг ақлига бошқа ечим келди, “Дадажон, жуда чарчадим, озгина дам олсак бўладими?” деди. Бу орада сайраётган қушга бошқа бир қуш ҳам қўшилди. Бу қушларнинг навбатма-навбат сайраши қулоққа роса ёқарди. Охири Ҳусан чидолмади: “Дадажон, қушлар жуда чиройли сайраяпти, шундай эмасми?” деди.\nОтаси индамади. Ердан бир тошни олиб, қушларнинг товуши келаётган дарахт томонга отди. Тош дарахтнинг шохларига урилиб, ерга тушди. Қушларнинг товуши тинди, улар ҳуркиб учиб кетишганди. “Қушлар билан, ҳашаротлар билан овора бўлиш аҳмоқона иш. Ҳайрон қолдирадиган нимаси бор уларнинг, ҳеч тушунмайман. Ҳаммаси бир-бирига ўхшайди…”, дея минғирлади дадаси. Ҳусан ҳеч нарса демади. Бошини эгиб, кўзларига тўлган ёшларни яширишга ҳаракат қилди.\nОтаси олдинда, Ҳусан орқада юришда давом этишди. Бир мунча юргандан кейин, бир чинор дарахтининг ёнида тўхташди. Отаси: “Шу чинор дарахтининг соясида бироз дам олайлик”, деди ва дарахтга суяниб ўтирди. Ҳусан ҳам энди ўтирмоқчи бўлганди ҳамки, ўтлар орасида ўрмалаб юрган катта капалак қуртини кўриб қолди. Қурт бошини кўтариб, салом бераётганга ўхшаб бошини қимирлатиб турарди. Ҳусан бироз олдин отасининг унга жаҳл қилганини унутди. Эгилиб, капалак қуртини қўлига олди. Умуман қўрқмади. Қуртнинг юмшоқ ва момиқ териси бор эди. Қуртнинг митти оёқчалари билан ўрмалаганини кўрганда жуда ҳаяжонланиб кетди, туйғулари жумбушга келди. “Ё Аллоҳ, бунча кўп оёқлари бўлмаса!” деди баланд овозда.\nОтаси унинг қўлида қурт турганини кўриб, тепа сочи тикка бўлиб кетди. “Ташла у ифлос нарсани, аҳмоқ бола! Қўлингга тухум қўйса, ўшанда кўрасан”, деди. Ҳусан қўрқув билан қўлидаги қуртни ерга отди. Отаси болани қўрқитишда давом этди: “Ўша ифлос қўлларинг билан овқат есанг, тухумлари қорнингга киради ва қорнингда қуртлар чиқади. Уйга борганда қўлларингни яхшилаб ювишни унутма!”\nКичик Ҳусаннинг қўрқувдан рангги қочди. Титраган овозда отасига ялинди: “Дадажон, юринг, уйга кетайлик!” Тезроқ уйга бориб, қўлларини совунлаб ювишни ўйларди. Ҳусан уйга борганда қўлларини яхшилаб, қайта-қайта ювгани билан кўнгли хотиржам бўлмади. Қўлимда тухумлари қолиб кетган бўлса-я, деган ўйдан ўзини тўхтатолмади. У бутун кечани капалак қурти иштирокидаги қўрқинчли тушлар кўриш билан ўтказди. Қурт тухумлари қорнида қуртга айланиб, оғзидан, бурнидан ва қулоқларидан чиқарди. Бечора бола ўқчиб уйғониб кетар, яна шу тушни кўрмайин дея ухламасликка ҳаракат қиларди. Онаси эрталаб уйғотгани кирганда уни ётоғида ўтирган ҳолда кўрди.\nЎша кундан кейин Ҳусаннинг дадаси билан адирга чиққанини ҳеч ким кўрмади. Тўрт йиллик бошланғич мактабни етти йилда зўрға тамомлади. Ўрта мактабга бормади ҳам. Отаси уни бир машина устасига шогирдликка берди. У уста отасининг майхонадаги улфатларидан эди. Орадан ойлар, йиллар ўтди, Ҳусан катта йигит бўлди. Қир-адирларга фақат ўртоқлари билан маишат қилиш учун борарди. Энди на қушларнинг сайраши, на атрофдаги капалакларнинг учиб ўйнаши ва на янги очилган гуллар эътиборини тортарди. Табиатга бўлган туйғулари батамом ўлиб бўлганди. У ҳам етмагандай, гул тераётган болаларни кўрганда уларнинг устидан кулиб, мазах қиларди.\nAvvalgi maqolaПайғамбаримизнинг кун тартиби (11)\nKeyingi maqola Дафн қилиш тартиби ҳақида (1)


Ромитан туманида инновацион туризм кластери очилди — фотожамланма – КУН УЗ\nГриппга қарши вакцина қанча муддатдан кейин организмда иммунитет пайдо қилади?\nТўйини Tashkent City’да ўтказган Воҳиджон Исоқовга 4,5 млн сўм жарима ёзилди. «Аввалги жарима» нотўғри бўлиб чиқди\nПрезидент Ўктам Барноев оиласига таъзия билдирди\nЯна бир хусусий бандлик агентлигига чув тушган фуқаролар бош вазир қабулига йиғилди. Зарар миқдори 9 млрд сўмга яқин\nНавальнийга «Шарите»дан жавоб берилди. У касалхонада 32 кун ўтказди\nГлавная / Жамият / Ромитан туманида инновацион туризм кластери очилди — фотожамланма\nРомитан туманида инновацион туризм кластери очилди — фотожамланма\nanvarj63 3 weeks ago\tЖамият Comments Off on Ромитан туманида инновацион туризм кластери очилди — фотожамланма 5 Показы\nБухоро вилоятининг Ромитан туманида янги туристик зонанинг очилиш маросими бўлиб ўтди. Қурилиши 2018 йилда бошланган ва 10 гектар майдонни эгаллаган BUKHARA DESERT Oasis&SPA дам олиш маскани қадимий Бўронтепа тепалиги яқинида барпо этилган.\nҚадимий Буюк ипак йўли ёқасида жойлашган бу жойларнинг Бўронтепа деб аталишига сабаб — қадимдан бу ерларда қум бўронлари бўлиб туради. Биз борганимизда ҳам осмонга ўрлаган 3-4та чанг-тўзон уюрига кўзимиз тушди.\nШу ердан қарасангиз, ҳозир вайронага айланган қадимий Варахша тепалиги ҳам кўриниб туради.\nЧўл барханлари ўртасида экотуризм қоидаларига мос тарзда барпо этилган масканга етиб бориб, автотураргоҳда машинангизни қолдириб, мажмуагача қарийб 2 км йўлни электрокарларда босиб ўтасиз.\nЯқинлашган сарингиз ўзига ром этувчи, ўзига хос услубда, қадимий Бухоронинг тарихий даврларига монанд қурилган мўъжаз маскан сизни ҳайратлантирмасдан қолмайди.\nМасалан, Варахша террасаси 2 минг йил олдинги тарихдан сўзлайди. Ундаги безакларда ва деворларга туширилган нақшлар ва суратларда ҳам ўша қадимий даврлар мужассам.\nМажмуани айланар экансиз, ўрта асрларга хос тарих ҳам кўз ўнгизда гавдаланади. Араб фатҳи дейсизми, сомонийлар даври, мўғуллар босқини, шайбонийлар дейсизми — ҳар бир даврдан сўзловчи ниманидир топасиз.\nБоз устига, мажмуада хизмат қилаётган йигитлар ҳам қадимий сарбозлар кўринишида сизни қарши олишади.\nКарвонсарой мажмуаси, қадимий ўтовлар замонавий меҳмонхоналар кўринишида намоён бўлади. Мажмуада сардоба (сув тўпланадиган жой) ҳам қурилган. Унинг ҳам Бухоро ва Буюк ипак йўли тарихида ўз муносиб ўрни бор.\nТуристик мажмуада энг сўнгги тарихий давр – Бухоро амирлиги чоғларидан ҳам ҳикоя қилади. Бухоро амири Сайид Абдулаҳадхоннинг Россия императори Николай II’га совға қилган ов чодири нусхаси айнан тикланган. Унинг нақшинкор безаклари кўзни қамаштиради. Айни пайтда, чодирнинг асл нусхаси Санкт-Петербург шаҳрида сақланмоқда.\nОчилиш маросимида Туризмни ривожлантириш давлат қўмитаси раиси ўринбосари Улуғбек Аъзамов ва бошқалар иштирок этди.\n«Албатта, гўзал табиат, қулай иқлим ва йилнинг барча фаслида мароқли ҳордиқ чиқариш имконияти бўлган, саҳро мўжизаси деб айта оладиган «BUKHARA DESERT Oasis & SPA» инновацион туризм кластери туризм соҳасининг ривожига улкан ҳиссса қўшади.\nБухоролик тадбиркорларимизнинг биринчилардан бўлиб сайёҳларни жалб этадиган йирик ва замонавий лойиҳани ишга тушириш ташаббуслари қувонарли ҳол ва барча ҳудуларимиз учун намуна бўла олади.\nБу каби инновацион туризм кластери бўлган дам олиш масканларига хорижий сайёҳлар ҳамда мамлакатимизнинг барча ҳудудларидан юртдошларимиз келиб ҳордиқ чиқариши албатта туризм соҳасининг истиқболидир», — деди У.Аъзамов.\nРамзий тасма кесилгач, меҳмонлар ичкарига чорланди.\nТашрифчиларга шоу дастури қўйиб берилди: саҳнага Бухоро амири «Сайид Абдулаҳадхон» таклиф этилди, «турли давлатлардан келган» санъаткорлар ўзларининг иқтидорларини намойиш этиб беришди.\nМажмуага қўшимча 30 гектар майдонда агро-эко боғлар ва иссиқхоналар барпо этилган. Пляж зонаси, 80 ўринга мўлжалланган ўтовлар, миллий ва Европа таомлари ресторанлари, тиббиёт бурчаги, соғломлаштириш маскани, спорт ўйингоҳи, от спорти майдони, автотураргоҳ, квадрацикллар, от ва туяларда саёҳат, электромобил, йўл танламас транспортлари каби турли қўшимча хизматларни ҳам ўз ичига олади.\nМажмуага ташриф буюрувчилар учун очиқ табиат қўйнида ажойиб театрлаштирилган томошалар ва кўнгилочар шоу дастурлари намойиш этилади.\nПред. Ўзбекистонда никоҳланувчиларга қўшфамилияликка рухсат берилади\nСледующая Биринчи кунги тест синовларининг натижалари эълон қилинди\nБугун, 21 сентябрь куни «Profelite IMP xususiy bandlik agentligi» МЧЖдан пулини ололмаётган ўнлаб фуқаролар Тошкентга …


26 сентябрь, 2020, 23:55\nЭнди голли серияни давом эттириш керак\nЎзбекистоннинг бугунги кундаги энг зўр ҳужумчиси Элдор Шомуродовнинг гол уришни “унутиб қўйгани” бир томондан “Ростов”дан тортиб, Ўзбекистон миллий терма жамоаси мураббийларигача, иккинчи тарафдан ўзбекистонлик ва ростовлик футбол мухлисларининг ҳам хавотирига сабаб бўлди.\nЎтган мавсумда ҳам Россия премьер-лигасида, ҳам миллий терма жамоа сафида халқаро учрашувларда сермаҳсул ўйин намойиш этган истеъдодли ҳужумчимиз коронавирус карантинидан кейин спорт формасини йўқотгани аён бўлди ва бу ҳол узоқ вақт давомида унга панд бериб келди.\nКўпчилик мухлису мутахассисларни бир савол қизиқтирарди – Элдор қачон гол ура бошлайди?\nТан олиб айтиш керакки, “Ростов” бош мураббийи Валерий Карпин асосий вазифаси – рақиб дарвозасини ишғол қила олмаётган ҳужумчимизни маломат қилмай, унга ишонишда давом этгани, Шомуродов гол ура олмаётган бўлса-да, асосий таркибнинг муқим ўйинчиси экани ва майдоннинг бошқа нуқталарида самарали ўйнаётганини бот-бот таъкидлаб, ҳамюртимизни қўллаб-қувватлашда давом этди.\nЯқинда Карпин журналистларнинг юқоридаги мазмунда берган одатий саволига ўзбек ҳужумчиси аввалгидай юқори спорт формасига яқинлашиб қолгани ва тез орада гол ура бошлашига алоҳида урғу берган эди. Мураббийнинг умиди бежиз эмас экан.\nШомуродов охирги голини 29 февраль куни “Ахмат” жамоаси дарвозасига киритган эди. Шундан кейин бошланган қуруқ серия 15 та учрашув ва 208 кунга чўзилди. Ниҳоят, Европа Лигаси саралаш турнирининг учинчи раундида Исроилнинг “Маккаби Хайфа” жамоасига қарши ўтказилган ўйинида Элдор Шомуродов жамоадоши Матиас Норманнинг супер узатмасини голга айлантириб, янги мавсумдаги голлари ҳисобини очди.\nТаъкидлаш лозимки, бу гол Элдор учун тарихий аҳамиятга эга. Чунки “кўҳна қитъа” миқёсидаги илк учрашувини ўтказган Элдор Шомуродов Европа доирасидаги турнирдаги биринчи голини ҳам уришга муваффақ бўлди. Шу тариқа, Элдор Европа майдонларидаги мусобақаларда тўп киритган Максим Шацких, Миржалол Қосимов, Владимир Маминов сингари машҳур футболчилар қаторига қўшилди. Шу ўринда, бир вақтлар “Ростов” таркибида ўйнаган ўзбекистонлик чарм тўп усталаридан Андрей Акопянц, Николай Ширшов ва Сергей Лушчан 2000 йилда УЕФА шафелигида ўтказилган “Интертото” халқаро турнири доирасидаги учрашувларда иштирок этганини ёдга олиш зарур.\nМана орадан 20 йил ўтиб, яна бир ҳамюртимиз ҳам қитъа миқёсидаги учрашувда ростовликлар шарафини ҳимоя қилиб, гол ҳам урди. Энди кўпчилик мутахассислар таъкидлаганидек, ўзбек ҳужумчисининг психологик барьери барбод бўлиб, голларига йўл очилиши кутилмоқда. Гарчи, “Ростов” халқаро мусобақадаги иштирокини эрта тугатган бўлса-да, биз учун Элдор Шомуродов фаолиятида янги босқич бошлангани муҳим бўлиб қолаверади.\n“Ростов” навбатдаги учрашувини 27 сентябрь куни Россия премьер-лигасининг саккизинчи турида “Арсенал”га қарши ўтказади. Тула шаҳри мезбонлик қиладиган ушбу баҳс Тошкент вақти билан 16:00да бошланади.\nРоссиялик мутахассис Шомуродов қачон гол уришини айтди


31 октябр 2020, Тошкент вақти: 18:01\nПрезидент ўтадиган йўллардан бошқа аксар йўлларга давлатга қарамай қўйганига¸ оддий халқ таъкидича¸ бир неча ўн йил бўлади.\nОзодликка мурожаат қилган самарқандлик тадбиркорлардан бири¸ Самарқанд ҳокими шаҳардаги аксар дўкон эгаларига солинаëтган норасмий ўлпонлар устига “йўл солиғи” ҳам қўшганидан шикоят қилди. Тадбиркорга кўра¸ шаҳар ҳокими ҳар бир дўкондордан йўлларни таъмирлаш учун 600 дан 1500 гача “кўкида нақд” беришни сўрамоқда¸ акс ҳолда солиқчиларга дўконни ëптириш билан таҳдид қилмоқда.\nЎзбекистонда хусусий бизнес¸ кичик ва ўрта тадбиркорларга кенг имконлар яратилгани ҳақида Ислом Каримов ҳар маърузасида алоҳида гапиришни хуш кўради.\nХусусан¸Ўзбекистон президенти жорий йилнинг 16 январь куни Вазирлар Маҳкамасининг 2014 йилда мамлакатни ижтимоий-иқтисодий ривожлантириш якунлари ва 2015 йилги иқтисодий дастурнинг энг муҳим устувор вазифаларига бағишланиб ўтказилган мажлисида хусусий мулк ва хусусий тадбиркорлик ривожидаги муаммолар учун ҳокимият тизимларини қаттиқ койиган эди:\n- Табдиркорлик фаолияти йўлига тўсиқ қўйиш¸ унга қарши чиқиш бу давлат сиëсатига¸ президент сиëсатига қарши чиқиш деб баҳоланиши керак. Бу ҳақиқатни ҳаммамиз қулоғимизга яхшироқ қуйиб олишимиз керак. Бу масалага ҳокимлар ҳисобидан етарли эътибор берилмаяпти¸ деб огоҳлантирган эди Тошкент вилояти сессиясида қилган чиқишида Ислом Каримов.\nПрезидентнинг бундай баëнотларига терсма-терс маҳаллий ҳокимларнинг хусусий тадбиркор¸ айниқса¸ савдогарларга нисбатан таъмагирлик ва турли ўлпон солишни кучайтириб бораëтгани кузатилади.\nОзодликка 17 ноябрь куни боғланган самарқандлик савдогарлардан бири¸ айни кунларда ўзи сўмнинг қулаши ортидан бозори касод бўлаëтган савдогарларга шаҳар ҳокими янги ўлпон солганини билдирди.\n- Ўзи шундоқ ҳам бунақа бер-берлардан зўрға ишлаб келаëтган эдик. Бўлса берасиз¸ йўқ бўлса¸ қаердан оласиз. Ўзи ҳозир бозор касод¸ одамларда пул йўқ¸ савдо ўлган. Шаҳар ҳокими мажлис қилиб¸ долларда 600 дан 1500 гача олиб келиб берасан¸ бўлсама¸ солиқчиларга айтиб дўконингни ëптираман¸ деяпти¸ дейди.\nХавфсизлиги боис ўз шахси очиқланмаслигини сўраган самарқандлик дўкондор билан суҳбатни қуйида тинглашингиз мумкин.\nОзодлик самарқандлик савдогар-дўкондорларга солинаëтган янги бу ўлпон тафсилотлари¸ хусусан¸ Самарқанд шаҳар ҳокимлиги муносабатини ўрганишга ҳаракат қилади.


Информацион уруш - Страница 5 - uForum.uz\n28.05.2018 09:39 #41\n+ 912 1,325/824\n– 162 239/199\nРоссия ёки АҚШ: Ўзбекистон ким билан ҳамкорлик қилгани маъқул\nХех, америка берган пул уз кучини курсатмокда, пулга шахсан иблисни хам олкишлайдиган журналистлар топилади..\nМаколада Америка бизни юртга нима яхшилик килганлиги тугрисида бирорта хам факт келтира олмаган, тилегламалик билан американи макташдан нари утолмаган.\nУз халкининг, узбек хаклкининг фикрини устидан кулишгача етиб борган.\nПоследний раз редактировалось spykee; 28.05.2018 в 09:42.\n21.06.2018 21:48 #42\n+ 6,216 7,269/2,043\n– 77 283/147\nСовет империясидан нафратлангани, Совет Иттифоқининг гербини ёмон кўргани ва шу каби танқидий фикрлари учун ўрис ОАВ бечора Вахтанг Кикабидзенинг суягини ғажияпти.\n22.06.2018 08:11 #43\n+ 119 244/172\nRINAT, paladinuz, spykee\n22.06.2018 10:46 #44\n+ 1,120 1,303/641\nбечора Вахтанг Кикабидзенинг суягини ғажияпти.\nБечора эмас бечорашка.Ичиб кудукига чичкан одам нега бечора булар экан.Ношукур ахмок деса булади.\nMarat Bakhtiyarov, Osman, paladinuz, spykee\n14.07.2018 09:39 #45\nНАТО саммити кеча АҚШ президенти Д. Трампнинг Германияга нисбатан эътирози билан бошланди. Бунга табиий газ етказиш ишларининг «Шимолий оқим – 2» лойиҳаси сабаб бўлиб, НАТОнинг бош котиби Столтенберкка президент олдида ўзини оқлашдан ўзга чора қолмади.\nМантиқан ўйлаб қараганда, президент Трампнинг эътирозида адолат бор. Қаранг:\n- НАТО фаолиятида кўзланган мақсадга қараганда, биз сизларни Россиядан ҳимоя қилмоқдамиз. Табиийки, савол туғилади: нега сизлар Россияга энергия учун миллиардлаб доллар тўлаяпсиз? - эътироз билдирди президент Д. Трамп. - Нега НАТОга аъзо давлатлар, хусусан, Германия Россиядан жуда кўп энергия ресурсларини харид қилиб олади? Бу билан Германия Россияга қарам бўлиб қолмоқда. Сабаби оддий ГФР кўмир саноатидан халос бўлди, атом электр станцияларини ўчирди. Немислар Россиядан жуда кўп миқдорда нефть ва газ харид қилиб олишмоқда. Фикримча, НАТОда ушбу ҳолатга эътибор қаратилиши керак. Назаримда, ушбу ҳолат номақбул бўлиб, шахсан сиз фикримни маъқул деб топасиз. Мазкур ҳолатга доир қандай чора кўришингизни билмайман, бироқ улар Россияга миллиардлаб доллар тўлашлари, биз эса уларни Россиядан ҳимоя қилишимиз кераклигидан маъни кўрмаяпман.\n- НАТО – 29 та давлат иттифоқи саналади, - тушунтириш беришга уринди Столтенберг, - Улар орасида турлича қараш ва нифоқлар бўлиши мумкин, албатта. Россиядан Германияга тортиладиган газ қувури ҳам ихтилофли масалалар жумласига киради. Фикримча, тарихда ўтган иккита жаҳон уруши ва совуқ уруш шуни кўрсатдики, биз ҳаммамиз бир ёқадан бош чиқарсаккина, кучлироқ бўла оламиз.\n- Қанақасига сизлар бир ёқадан бош чиқаришингиз мумкин, агар иттифоқдош давлатларингиздан бири биз огоҳ бўлишимиз талаб этилган инсондан ёки гуруҳдан энергия ресурсларини харид қилиб турса?\n- Россияга қарши турганда биз ҳаммамиз бирга бўлсак, қудратлироқ бўламиз.\n- Аммо сизлар Россияни бойитиш билан бандсизлар. Сизлар унга қарши турганингиз йўқ, сизлар уни бойитиш билан оворасизлар!\n14.07.2018 13:49 #46\nузингда йук оламда йук, нима килсин сотиб оладида. юса дан оламан деса киммат.\n07.09.2018 13:59 #47\nСкотланд-Ярднинг Терроризмга қарши кураш бўлими бошлиғи Нил Баснинг Солсбери ва Эймсберидаги заҳарлаш ҳолатлари юзасидан ўтказилаётган тергов тадбирлари билан боғлиқ тунов кунги баёноти:\nБиз Солсберида яшаган Скрипаллар оиласи заҳарланган ҳолат юзасидан қўзғатилган жиноий иш бўйича айб қўйиш ва шубҳа қилинаётган икки нафар шахсни ҳибсга олиш мақсадида Британия ва Европа ордерларини расмийлаштириш учун етарлича далилларни қўлга киритдик.\nПрокуратура ушбу шахсларнинг исмларини маълум қилди. Булар Александр Петров ва Руслан Боширов. Шубҳа қилинаётган иккала шахс тахминан 40 ёшда, иккаласи россиялик бўлиб, Россия фуқаролиги паспортлари билан юришган.\nАлександр Петров ва Руслан Боширов исмлари аслида жиноят содир этишда гумон қилинаётган шахсларнинг ҳақиқий исмлари эмас, тахаллуси бўлиши ҳам мумкин. Ҳаммадан илтимос, уларни таниганлар биз билан боғлансин. Полиция уларнинг фотосуратларини ОАВда кўрсатади.\nШубҳа қилинаётган иккала шахс 2 март куни, маҳаллий вақт билан соат 15.00 да «Аэрофлот» авиакомпаниясининг SU2588 рейси билан Москвадан Гатвик аэропортига учиб келган.\nТахминимизча, улар аэропортдан Лондондаги Виктория темир йўл вокзалига соат 17.40 да поездда келишган.\nШундан сўнг, гумон қилинувчилар жамоат транспорти воситасида Ватерлоо вокзалига етишган. У ерда соат 18.00 дан 19.00 гача бўлишган. Шундан сўнг иккаласи East London ҳудудидаги Bow Road кўчасида жойлашган City Stay меҳмонхонасига йўл олиб, у ерда икки кун (2 ва 3 март кунлари) яшашган.\n3 март, шанба куни меҳмонхонадан чиқиб, метрода Ватерлоо вокзалига соат 11.45 да етиб боришган. Ўша ерда Петров билан Боширов Солсберига элтадиган поездга ўтириб, кўзланган манзилга соат тахминан 14.25 да етишган.\nЎйлашимизча, жиноят содир этишда гумон қилинаётган иккала шахс меҳмонхонага худди ўша йўналишда қайтишган. Улар 3 март куни Солсберини соат тахминан 16.10 да тарк этиб, 20.25 да City Stay га кириб боришган.\nИккаласининг ушбу сафарини биз жойни ўрганиш мақсадида амалга оширилган истиҳборот сифатида баҳолаймиз ва ўша кунги хатти-ҳаракатларини жамият учун хавфли кечган, деб топмаймиз.\n4 март, якшанба куни иккаласи айнан ўша йўналишни такрорлашган: метрога соат 08.00 да Ватерлоо вокзалигача ўтириб, Солсберига йўл олишган.\nВидеокузатув камералари туширган тасвир иккала шахс Сергей Скрипалнинг Солсберидаги уйи яқинида бўлганини кўрсатди. Тахминимизга кўра Петров билан Боширов «Новичок» моддаси билан кириш эшигига ишлов берган.\nЖиноят содир этишда гумон қилинаётган иккала шахс метрода соат тахминан 16.45 да Солсберидан Лондоннинг Хитроу аэропорти томон йўл олишган.\nХитроудан эса «Аэрофлот» авиакомпаниясининг 4 март куни соат 22.30 да учган SU2588 рейси билан Москвага қайтишган.\nИккала шахс 4 мартдан кейин Буюк Британияга қайтишганига доир маълумотлар бизда йўқ.\n28.10.2018 13:56 #48\nскрипаль мрипальлларни куйинг, унгача уз ташвишларимиз ортиб бормокда. Шуни айтиб утиш жоизки, дустинг кийин кунингда билинар деб бекорга макол тузишмаган. Узбекларни дусти хар доим ва хар качон ён атроф куни-кушнилари булган. Хозирги цивилизациялар глобаллашуви натижасида ва долларни хаддан ташкари барча халклар орасига киритилиб, бош устига куйиб, тоат-ибодатгача уни (долларни) илохийлаштирилиши натижасида мустакил фикирловчи давлатлар куринмай кетаяпди. Шу орада биз узбек халки (айнан Халк) узимизни ким билан урток ва хам дард булишимизни аниклашимиз лозим. Хозирги кунда илгаридай, 20-25 йиллар олдин, хам у гина- хам бугина сиесатимиз уже кетмайди. Хамма пул берувчи глобал давлатлар хисоб-китоб талаб килишади, охиратда талаб килишгандай. Шу боис узбеклар узларига, узи учун, аниклик киргизишлари керак, мен ким билан дуст ва кимга карши!


Samsung Galaxy J7 Pro: куннинг инновацион “кашфиёти” - Terabayt.Uz\nSamsung Galaxy J7 Pro: куннинг инновацион “кашфиёти”\n14 июнда Ҳиндистонда ўтказилган Samsung тақдимотида компания “Galaxy J” туркумига кирувчи Galaxy J7 Max ҳамда Galaxy J7 Pro смартфонларини намойиш қилди.\nSamsung Galaxy J7 Pro 5.5 дюймли ва Super AMOLED матрицали, full-HD (1080×1920 пикселли) сиғимли ҳамда 2.5D шаклидаги ҳимоя шишаси билан қопланган юқори сифатли экрани билан ўзига хос. Samsung Galaxy J7 Max ва Galaxy J7 Pro “ақлли телефон”лари Always-on дисплейни қўллаб-қувватлайди. Яъни, корпуснинг бир қисми мунтазам фаол туради, тақвим ёки соатни намойиш қилади.\nГаджетга, шунингдек 8 ядроли ва 1,6 ГГц частота тезлигига эга Exynos 7870 процессори ҳамда 3 гигабайтли тезкор хотира ўрнатилган. Унинг доимий хотираси 64ГБ маълумотни сиғдира олади. Албатта, microSD қўшимча хотираси орқали буни 128 гигабайтгача ошириш мумкин.\n7.9 миллиметрли ғоятда юпқа корпусдан 2 та SIM-карта учун бўлмача, USB Type-C универсал порти, аудио туйнук, карнай ва 3600 мА соатли аккумулятор жой олган. Маълум қилинишича, корпус IP54 сертификатига эга ва сув сачрашларидан ҳимояланган. Ёмғирли минтақада бу жиҳат — айни муддао.\nМеталл корпусли Galaxy J7 Pro кўпроқ шу ойнинг бошида тақдим қилинган Galaxy J7 (2017) смартфонига ўхшаб кетади, фақатгина доимий хотираси бир оз катта (64 Гб).\nSamsung’нинг бу гаджети ҳам 13 МП олд (f/1.9) ҳамда 13 МП (f/1.7) бош камераларга эга. Ўзига хос жиҳати шундаки, янги смартфонлардаги Social Camera иловаси суратларни тезкор таҳрир қилиш, илованинг ўзидан ижтимоий тармоқ ва мессенжерларда улашиш, шунингдек камерадаги суратларнинг ўзида алоқа рўйхатидаги танишларини белгилаб қўйиш, суратларга ҳаракатдаги стикерларни бириктириш каби ижтимоий функцияларга эга.\nSamsung’нинг гаджетида, шунингдек тўлдирилган воқелик камерасига хос жиҳатлар ҳам жорий қилинган. Энди камерани ресторан ёки брендларнинг логоларига, суратларига қаратиш билан улар тўғрисидаги маълумотлар, муносабатлар билан танишиш мумкин. Шунингдек, суратларда географик маконни белгилаш функцияси ҳам мавжуд.\nGalaxy J7 Pro смартфонида компания фақат қиммат туркум фойдаланувчилари раво кўрадиган Samsung Pay тўлов тизимидан ҳам фойдаланиш мумкин.\nSamsung Galaxy J7 Pro июлнинг ўрталарида $330 АҚШ долларидан сотувга чиқарилади.\n#Galaxy #Galaxy J #Galaxy J7 #Samsung #Samsung Galaxy #Samsung Galaxy J #Samsung Galaxy J7 #Samsung Galaxy J7 Pro


Сайлаў күни коронавирусқа қарсы қандай илажлар көриледи? » KarInform\nЕртең – Өзбекстан Республикасы Президенти сайлаўы күни. Ҳәзирги ўақытта усы әҳмийетли сиясий процесске ең соңғы таярлық жумыслары жуўмақланбақта.\nБирақ, көпшиликти бир сораў ойландырмақта: хош, елимизде даўам етип атырған пандемия шараятында болып өтетуғын сайлаў процесслери даўамында коронавирус кеселлигиниң тарқалып кетиўине, ҳәўиж алыўына қарсы қандай илажлар белгиленген?\nОның атап өтиўинше, «Өзбекстан Республикасы Президенти сайлаўын өткериўде коронавирус инфекциясы (COVID-19) тарқалыўы қәўпиниң алдын алыў ҳаққында»ғы инструкция ислеп шығылған ҳәм Орайлық сайлаў комиссиясының тийисли қарары менен тастыйықланған.\nАлты бап, 39 бәнттен ибарат болған усы инструкцияда сайлаўшылар тәрепинен коронавирус инфекциясы жуғыўының алдын алыўға бағдарланған және халықтың турмыс тәризиниң ажыралмас бөлегине айланып үлгерген тийкарғы қағыйдаларға әмел етилиўи белгилеп қойылған.\nАтап айтқанда, сайлаў ушын ажыратылған имаратқа келгенлер ҳәм бақлаўшылар, сондай-ақ, барлық қатнасыўшылар нықап тағыў қағыйдасына қатаң түрде әмел етиўи ушын жетерли муғдарда медициналық нықаплар резерви жаратылды.\nИмаратлардың кириў бөлегинде ҳәм даўыс бериў бөлмесинде социаллық аралықты сақлаў ушын 1,5-2 метрлик аралық белгиленди және ҳәрекетлениў бағдарын көрсетиўши сызықлар сызылды.\nҚорғаў ҳәм профилактикалық илажларды әмелге асырыўда температураны өлшеў ушын термометр, пирометрлер, бир мәртелик медициналық қолғап, жүз нықаплары (сайлаў комиссиясы ағзалары ушын), антисептикалық суйықлық (санитайзер) үскенелери сайлаў участкаларына жеткерип берилди.\nОкруглик ҳәм участкалық сайлаў комиссиялары жайласқан имаратларға кеминде бир адамнан медицина хызметкери бириктирилди ҳәм олар тәрепинен сайлаў комиссиялары имаратларының кириў бөлегинде келиўшилердиң дене температурасын өлшеў, антисептикалық затлар менен қолларын дезинфекциялаў ҳәм зәрүрликке қарай қорғаў нықабын бериў жумыслары шөлкемлестирилди.\nСоның менен бирге, сайлаў ушын ажыратылған имаратларда самаллатыў ҳәм сайлаў күнинен алдынғы дезинфекция илажлары өткерилди.


Ўзбекистон миллий жамоасининг янги либоси дизайни...\n21.07.2019 18:03 0 1737\nЎзбекистон миллий жамоаси жаҳон миқёсидаги мусобақаларда юртимиз футболининг юзи ҳисобланади. Шунингдек, терма жамоани – халқ жамоаси дейишади. Шундай экан, ЎФА терма жамоа фаолияти билан боғлиқ бўлган ҳар қандай жараёнлардан халқимиз хабардор бўлиши, имкон қадар иштирок этиши зарур деб билади.\nЎзбекистон футбол ассоциацияси терма жамоалар ва мухлислар ўртасидаги муносабатларни янги даражага олиб чиқиш борасида бир қатор лойиҳалар устида иш олиб бормоқда. Улардан бири, терма жамоалар либосининг янги дизайни борасидаги танловдир. Энди ҳар бир мухлис футболчилар либоси дизайни борасида ўз таклифини билдириши мумкин.\nЯнги либос дизайнини ишлаб чиқиб, ЎФАнинг электрон почтасига юбориш мумкин. Энг яхши деб топилган ишлар махсус совринлар билан тақдирланади. Хусусан, мутахассислар томонидан маъқул топилган учта энг яхши дизайн учун муаллифларнинг ҳар бирига терма жамоа юлдузларининг дастхатлари туширилган оригинал футбол тўплари совға қилинади.\nЎз ишларингизни info@ufa.uz электрон почтасига юборишингиз мумкин.\nСпорт 16/01, 20:32\nФутбол. Ўзбекистон ОТЖ Осиё чемпионати чорак финалида БААга қарши ўйнайди\nСпорт 16/01, 19:48


Ксения Бондал тайёрлади\nАҚШнинг Қозоғистондаги элчиси Жорж Крол (ўнгда) ва Бош Консул Марк Муди (марказда) октябрь ойида Алматидаги янги “American Space” маданий марказига қилган ташрифлари чоғида. [Алматидаги АҚШ Бош Консуллиги]\nАЛМАТИ – Қозоғистондаги АҚШ дипломатик корпуси вакиллари Қозоғистонлик талабалар, ўқитувчилар ва ёш тадбиркорлар билан алоқаларни мустаҳкамлаш мақсадида янги умумий маданият марказини очдилар.\n20 октябр куни Алматидаги АҚШ бош консуллиги расман янги “American Space” номли маданият марказини очди. Марказ барча қулайликлар, замонавий технологиялар, қулай жавонлар, офис жиҳозлари ва инглиз тилидаги адабиётлар билан тўлдирилган бўлиб, у Алмати шаҳри марказида жойлашган.\nАҚШ элчихонаси тарқатган баёнотга кўра, “American Space” марказини бунёд этишдан мақсад Америка тажрибалари билан ўртоқлашиш ва Америка Қўшма Штатлари билан Қозоғистон ўртасида ўзаро ҳамжиҳатлик муҳитини яратишдир.\nХоҳлаган инсонлар ушбу марказнинг имкониятлари ва қулайликларидан бепул фойдаланишлари мумкин, деди Caravanserai билан суҳбатда АҚШ Бош Консуллигининг Марказий Осиё минтақаси бўйича ахборот-ресурс бўлими ходими Кетрин Марсичек.\nҚозоғистонлик ва Америкалик ташриф буюрувчилар октябр ойида Алматидаги “American Space” марказида ўзаро суҳбат қурмоқдалар. [Ксения Бондал]\n“Алматидаги “American Space” маданият маркази Қозоғистондаги АҚШ дипломатик корпуси, SmArt.Point ва Chevron ўртасидаги давлат-хусусий шериклиги асосида қурилган”, деди у. “Америка ҳукумати лойиҳанинг давлат томонини намоён этади, Chevron ва SmArt.Point эса хусусий бизнес томонини”.\nҚозоғистонда жойлашган SmArt.Point марказ учун жой ажратди, Chevron эса у ердаги таълим дастурлари ҳомийлигини бўйнига олди. Ундан ташқари, Chevron АҚШдан лекторларни таклиф қилади ва робот технологиялари билан инженерлик соҳасига бағишланган таълим дастурларини назорат қилади.\nБош Консуллик эса марказни жиҳозлар, мебел ва адабиётлар билан таъминлади. Шунингдек, ташриф буюрувчиларга ёрдам беришлари учун администраторларни ҳам тайинлади.\nАлмати юқори эътибор остида\nМарсичекнинг сўзларига қараганда, АҚШ Бош Консуллиги ушбу лойиҳани уч йил давом этишини таъминламоқчи. Марказ ҳар куни соат 11 дан кеч соат 8 гача ишлайди ва асосан талабалар, ўқитувчилар ва ёш тадбиркорлардан иборат бўлган 150 нафаргача ташриф буюрувчиларни қабул қилишга мўлжалланган.\n“American Space” очилишидан олдин 11 та “American Corners” ўқув марказлари очилган бўлиб, улар мамлакатнинг барча қисмларида фаолият юритиб келмоқда.\nУ кичик марказларга қанча одам ташриф буюришини айтиш қийин, деди Марсичек.\nМасалан, Астанада жойлашган “American Corner” бир университет ҳудудида фаолият кўрсатади ва унинг асосий ташриф буюрувчилари талабалардир. Бошқа шаҳарларда “Amerian Corner” кутубхоналарда жойлашган бўлиб, улар ҳафтасига беш кун, соат 9 дан 18 га қадар ишлайди.\nУшбу марказларга келувчилар сони табиийки оз, деди Марсичек ва гапида давом этиб, Бош Консуллик Алматига асосий эътиборни қаратиб, йирикроқ бўлган “ American Space ” маданий марказини шу ерда очишга қарор қилди, деди.\n“Бу, биз кўпроқ маблағ, техник ва инсон ресурсларини ажратамиз деганидир”, деди у.\nАҚШнинг Қозоғистондаги элчиси Жорж Крол “American Space” очилиши маросимида нутқ сўзлаб, Қозоғистонда, айниқса Алматида улкан салоҳият кўришини билдирди.\n“Бу ерда мен янги иқтисодий ҳаракат ва ижтимоий ва маъмурий ривожланишни кўрмоқдаман”, деди Крол. “Нафақат Қозоғистонда, балки бутун Марказий Осиёда ҳам”.\nАҚШ элчихонаси баёнотига кўра, у “Мен барчангизни “American Space” маданият марказининг бир қисмига айланишга чақираман”, деди. “Бу ерга келинг, биз билан боғланинг, дастурларимизда қатнашинг. Ва албатта сизга, ҳамкасбларингиз, дўстларингиз ва оилангизга мос келувчи маросимлар ва учрашувларни уюштиришни таклиф қилишдан уялманг”.\n“American Space” маданият маркази бўлиб, ўз вазифасидан келиб чиқиб, барчанинг унинг фаолиятида қатнашишидан манфаатдордир”, деди Крол.\nАҚШ Касалликлар Назорати ва Профилактикаси Марказларининг минтақавий дастури раҳбари Дафна Моффет “American Space”га қилган ташрифидан илиқ таассурот қолганини сўзлади.\nУнга марказнинг очиқлиги, юқори сифатли жиҳозлари ва замонавий дизайни ёққанини Caravanserai га гапириб берди.\n“Бу каби марказлар жуда ҳам зарур, сабаби инсонлар тўпланиб, бирор иш билан шуғулланиши мумкин бўлган жойларни топиш имкони ҳамиша ҳам бўлавермайди”, деди Моффет. “Умуман олганда, марказ фаолиятидан мақсад бунёдкорлик платформасини яратиш, инглиз тили ва Америка Қўшма Штатлари ҳақида кўпроқ нарсаларни ўрганишдир”.\nАлматилик 26 ёшли Наргизе Акибаева ҳам “American Space”нинг янги жиҳозлари ва унинг қулайлигини ёқтириб қолган.\nБу келувчиларга дунёдаги энг ривожланган давлат ҳақида билиб олиш имкониятини беради, деди у Каравансерайга.\n“Мен имкон қадар кўпроқ инсонлар ушбу қизиқарли жойга келиш имконияти борлиги ҳақида эшитишларини хоҳлар эдим”, деди у.\nҲамма нарсага пул тўлаш керак бўлган замонимизда Алматидаги “American Space” ажойиб жиҳозларга эга бўлган, қулай ва барчага бепул марказдир, деди 32 ёшли Алматида истиқомат қилувчи Алёна Литова.\nБу жой ёшлар интилиб келадиган жойга айланади, деди у. “Фикримча марказда тез орада бўш жойлар қолмайди, чунки одамлар тинмай келишда давом этмоқда”.\nСурия ва Россия кимёвий қуроллар туфайли босим остида қолмоқда\nКимёвий қуролларнинг глобал назоратчисига кўра, Сурия қуроллар ҳақида баёнот бермаган ва инспекторларни киритмаган, Россияда эса шаффофлик етишмайди.\nСилласи қуриган ва молиявий оғир аҳволда қолган Эроннинг келажакдаги ички ғалаёнларга тайёр эмаслиги айтилмоқда\nКузатувчиларга кўра, Эрон ислом республикасида мунтазам равишда юзага келадиган ички норозилик намойишларини бостириш маблағ ва ишчи кучи танқислиги сабаб янада қийинлашади.


Қозоғистонинг Алмати шаҳрида тахминан 1500 одам мухолифатнинг “Республик” ҳафталик газетаси ҳукумат томонидан ëпилганига норозилик билдириб намойиш ўтказди.\nМухолиф партиялар ва муҳаррирлар тарафдорларидан иборат намойишчилар шунингдек¸ ҳукуматнинг коррупцияга қарши жиддий кураш олиб боришини талаб қилдилар.\nЖорий ой бошларида Қозоғистон Ахборот вазирлиги тушунтирмасдан мухолифатнинг мазкур газетасини ëпган эди. Газета муҳаррири Ирина Петрушова бир ҳатфа олдин Москвада Қозоғистон прокуратураси бўйруғи билан қўлга олинган эди.\nҚозоғистон президентлик сайловига мухолифат томонидан номзоди кўрсатилган Жармахон Туëқбой бугунги намойишда мана буларни айтти:\n“Қозоқларда “Бўйнимизни чопса ҳам тилимизни чополмайди”¸ деган ҳаммага маълум мақол бор. Қозоғистоннинг ҳозирги ҳукумати ҳақиқатни айтишимизга йўл қўймайди. Агар улар бизни тилимизни чопишга ҳам ҳаракат қилса¸ унда бу мамлакат ва ҳукуматнинг кимга кераги бор”¸ - дейди намойиш қатнашчиси Туëқбой.


Дустлар сони нета булиши керак? - Tush tabiri\nДустлар сони нета булиши керак?\nАвтор tushlartabiri На чтение 2 мин Просмотров 12 Опубликовано 14.02.2020\nАвстралиядаги Сидней Университетининг тадқиқотчилар алоқа қилиш асосида инсоннинг жамиятдаги ҳақиқий дўстлар сонини аниқлашди. Натижаларга кўра уларнинг сони бешдан ошмайди.\nСидней Университетининг олимлари Майкл Харре ва Михаил Прокопенко қадимий жамиятни ўрганиб чиқиб ва уларни замонавий жамият билан таққослашди. Натижада, инсоннинг жамиятдаги дўстларининг юқори сони 132 инсон. Бироқ буларнинг ҳаммаси инсон билан “тўғридан-тўғри” боғланмаган. Уларнинг кўплари бошқа дўстлар орқали танишдир. “Аниқ” дўстларни олганда, кўплаб инсонлар учун бу бешта ҳақиқий дўст екан.\nОлимларнинг айтишича, ушбу бешта инсонларни ҳис-туйғу бирлаштиради. Катта жамиятни олганда, у йерда шундай боғланиш катта рўл ўйнамайди. Бу нарса инсонга бошқалар билан мулоқот қилиш учун керак емас. Бешта дўст инсонни жамиятдаги бошқа 132 аъзоси билан боғлаб турар екан.\n15 киши бўлган гуруҳда учта “боғланиш” қисми бўлади. 45 киши бўлган гуруҳда еса – учта-тўрта ва ҳоказо. Олимларнинг айтишларича, уларнинг натижаси ижтимоий тармоқларнинг жамиятини кузатиш учун ишлаца бўлади.\nСизчи? Тадқиқотчиларнинг маълумотлари ҳақида нима дейсиз? Сизнинг нечта ҳақиқий дўстингиз бор? Изоҳларингиз кутиб қоламиз.


Ўзбекистон: Сиёсий партия ўтказаётган “Адолатли қайнона” кўрик-танловида қатнашасизми? – mulkdor.com\nЎзбекистон: Сиёсий партия ўтказаётган “Адолатли қайнона” кўрик-танловида қатнашасизми?\nJuly 18 2018, 04:07 ЖамиятИнсон ҳуқуқлари\nЎзбекистондаги “Адолат” социал-демократик партияси мамлакат бўйлаб “Адолатли қайнона” кўрик-танловини ўтказаётганини ўз интернет саҳифасида эълон қилди.\nСайтда айтилишича, “Адолатли қайнона” кўрик-танлови “партияга аъзо бўлган фаол, ташаббускор, жамоа ва оилада намуна кўрсата оладиган қайноналарни аниқлаш ҳамда рағбатлантириш мақсадида” ўтказилади.\n“Кўрик-танловда халқимиз учун муқаддас бўлган оила асосларини янада мустаҳкамлаб, хонадонларда тинчлик-хотиржамлик, аҳиллик ва ўзаро ҳурмат муҳитини ярата олган қайноналар иштирок этишди,” дейилади хабарда.\nБаёнотда энг “Адолатли қайнона” бўлиш учун қандай хусусият ё билимга эга бўлиш кераклиги айтилмаган.\n“Бир-биридан қизиқ шартлар давомида ёшларга ибрат мактабини кўрсата олган ташаббускор аёллар энг юқори баллга эга бўлдилар ва танловнинг Қорақалпоғистон республикаси босқичига йўлланмани қўлга киритишди,” дейди партия матбуот котиби.\nФото муаллифлик ҳуқуқиADOLAT PARTIYASI MATBUOT XIZMATI\nImage captionНукусдаги танлов ғолибини чойнак билан тақдимлаш маросими\n“Адолатли қайнона” кўрик-танловини ташкил этиб, кўтаринки руҳда ўтказаётган партия ходимларидан биз иштирокчилар жуда миннатдормиз. Чунки, мазкур кўрик-танлов ёш келинларга ибрат мактаби бўлиб қолмасдан, юртимиз аёлларининг истеъдоди, маҳорати, изланиш ва имкониятларини рўёбга чиқариш ҳамда қўллаб-қуватлашга қанот бўлмоқда деб бемалол айта оламан. Танловда қатнашиб аҳоли ва партия аъзоларининг мамлакатимиз конунчилиги борасидаги билимларини, сиёсий онги ва маданиятини янада оширишга озгина бўлсада ҳисса қўшганимдан хурсандман.”\nЭнг “адолатли қайнона” қандай мукофотга сазовор топилиши ҳозирча эълон қилинмади.\nЎтган йил май ойида Ўзбекистонда ҳар бир маҳаллада “Қайноналар кенгаши” ўз фаолиятини бошлаши эълон қилинганди.\nКенгаш бошчилигида бўлажак қайнона ва қиз узатаётганлар рўйхати тузилиши ва улар билан махсус машғулотлар ўтказилиши режаланган. “Қайноналар кенгаши” келиннинг ўзидан сарполари, мол-дунёсини устун кўриш ҳолларини олдини олиш олиш учун тузилгани айтилган.\nЖамиятJuly 10 2019, 05:07


FreeSync ни қўллаб-қувватловчи LG 27MU67 русумидаги 4К-монитори тақдим этилди\n07:43 / 10.06.2015\nЭнди LG компанияси мониторнинг барча техник кўрсаткичларни ошкор этди. Монитор ёрқинлиги 300 кд/м2, контрастлиги 1000:1 ни (динамик контрастлик 5 000 000:1 га етади), горизонтал ва вертикал бўйича кўриш бурчаклари 178 градусни ташкил қилади.\nМониторда қора рангларни тўлиқ узатиш учун Black Stabilizer ва бир нечта оптималлаштирилган созлаш тўпламларини таклиф қилувчи ва шахсий созлаш конфигурацияларини яратишга имкон берувчи махсус ўйин режими қўлланган.\nМонитор динамик вертикал синхронлаш технологияси FreeSync ни қўллаб-қувватлайди. 4-Screen Split режими экранни 4 бўлакка бўлиш имконини беради.\nСигнал манбаларини улаш учун DVI-D ва Display Port разъёмлари ҳамда иккита HDMI порти мавжуд. Экран таглиги дисплейнинг эгилиши ва бурилиши ҳамда столга нисбатан баландликни ўрнатиш имконини беради. Дисплейни альбом кўринишидан портрет кўринишига буриш мумкин.\nМонитор кейинги ҳафтадан 600 доллар нархда сотувга чиқарилади.


Чироқчида юзлаб киши ЙПХ ходими йўлини тўсди. У маст ҳолда бўлгани айтилмоқда (видео)\nЧироқчида юзлаб киши ЙПХ ходими йўлини...\n11.01.2020 23:22 0 10194\nИжтимоий тармоқларда Қашқадарёнинг Чироқчи туманида ЙПХ ходими маст ҳолатда автомобиль бошқаргани ва фуқаролар унинг йўлини тўсиб, унга нисбатан чора кўрилишини талаб қилишаётгани акс этган видео тарқалди.\nВидеода кўриш мумкинки, юзлаб киши эвакуатор машинасига чиқиб олган ЙПХ ходимини ўраб олишиб, ҳолатни ўз телефонларига видеога олишмоқда. Воқеа жойига етиб келган ички ишлар вакиллари олдида ходимнинг маст эканини айтишиб, унинг халқдан кечирим сўрашини талаб қилишган.\nВоқеа гувоҳи сўзларига кўра, ушбу ҳолат тумандаги кўчаларидан бирида ўрнатилган 3.27 («Тўхташ тақиқланган») йўл белгисида (ўрнатилган белги қўлбола тайёрланганга ўхшайди) тўхтаган автомашинани жарима майдонига олиб кетиш жараёнида содир бўлган.\nКатта эҳтимол билан ушбу қоидабузарликни қайд этиш учун келган ЙПХ ходими маст ҳолатда бўлганлигини сезган фуқаролар шу тарзда унинг йўлини тўсиб олишиб, норозилик билдиришган.\nЧироқчи ЙПХ ходими


20:25 / 22.11.2017\n3-чоракда электромобиллар 2-чоракка нисбатан кўпроқ сотилган. Савдо ҳажми 23 фоизга ўсган. Барча сотилган машиналарнинг ярми Хитой ҳиссасига тўғри келган. Сентябрда Хитойда 78 мингта гибрид ва электромобил сотилган. Хитойликлар 2018 йилда 1 миллионта электромобиль ишлаб чиқаришга ваъда беришмоқда.\nПрогнозларга кўра, жорий йилда сотилган электромобиллар миқдори ниҳоят 1 миллионтага етиши мумкин. Кўплаб давлатларда EV-машиналар эгалари турли имтиёзлар оладилар, ишлаб чиқарувчилар эса арзонроқ моделларни таклиф қилмоқдалар. Бундай вазият электромобилларга шубҳа билан қарайдиганларнинг уларнинг тарафдорлари томонга ўтишга ундайди.\nҲозирда барча етакчи автомобилсозлик компаниялари мавжуд моделларининг электрлаштирилиши ва тўлиқ электр моделлар чиқарилишини эълон қилганлар. Шунга кўра, Opel 2024 йилга келиб фақатгина электрокарлар ва гибридлар ишлаб чиқаради. VW эса электромобилларни ривожлантиришга 40 млрд. доллар сармоя ажратади. Jaguar эса 2020 йилгача тўлиқ электр моторларга ўтади. 2019 йилдан Volvo ҳам фақатгина гибрид ва тўлиқ электр автомобиллар ишлаб чиқаради. Бунинг ҳисобига бозор турфалашади ва бу савдолар ўсишига туртки бўлади.\nэлектромобил гибрид автомобиль\nHyundai ва Kia яқин йилларда 40 га яқин электромобил моделини бозорга чиқармоқчи\nХитой электромобиллар қўлланиши бўйича мутлақ етакчиликка интилмоқда


Рибери ҳам Хитойга йўл олиши мумкин\n9 январь, 2017, 13:20\nАрьен Роббендан сўнг унинг жамоадоши Франк Рибери ҳам келажакда Хитой Суперлигасига йўл олиши мумкинлигини яширмаяпти. Бу ҳақдаги саволга 33 ёшли франциялик футболчи “Бавария”нинг Дохадаги машғулотлари пайтида қуйидагича жавоб берган.\n– Ҳаётга ҳамма нарса бўлиши мумкин, бироқ ҳозирда мюнхенликлар билан бир йиллик шартномам бор. Қолганини кейин кўрамиз. 2018 йилда Хитой, Қатар ёки Дубай вариантлари бўлади. Барчасида фаолиятимни давом эттиришим мумкин. Энг муҳими, мен юқори даражада тўп суришни истайман, – дейди Рибери матбуот анжуманларидан бирида.\nАввалроқ Рибери фаолиятини Мюнхенда ёки ўз ватанида тамомлаши ҳақида айтиб ўтган эди.


Ҳасан Чориев аппеляция суди ҳам яширин ўтказилди\n29 ноябр 2020, Тошкент вақти: 07:46\n20 август куни Қашқадарё вилоят жиноят ишлари бўйича суди аёл кишининг номусига тажовуз қилишда айбланаётган Ҳасан Чориевнинг апелляция аризасини кўриб, қуйи инстанция томонидан чиқарилган 5 йилу 2 ойлик қамоқ муддатини ўз кучида қолдирди. Аввалги суд мажлислари каби бу маҳкама ҳам Чориевнинг қариндошлари ва ҳуқуқ фаолларидан яширин тарзда ўтказилди.\nҚашқадарё вилоят жиноят ишлари бўйича судининг ажримига кўра, Ҳасан Чориевга берилган қамоқ жазоси ўзгармасдан қолган.\nБу ҳақда Озодликка хабар қилган Ҳасан Чориевнинг жамоатчи ҳимоячиси Шуҳрат Рустамовга кўра, суд ажрими Чориевнинг яқинларига берилмаган ва маҳкамага ҳеч ким киритилмаган.\n- Ҳеч кимни киргизишгани йўқ. Битта мен жанжал, тўполон билан милициялардан ўтиб, бугунги суд бўлаëтган залнинг олдига етиб борганимда, уже суд бошланиб бўлган экан. Суд мажлисига мени киргизишмади ҳам. Милиционерлар мени қўриқлаб ўтирди ўша залнинг олдида. Қарши шаҳар судининг ҳукмини ўз кучида қолдирди дейишди. Ҳали қўлимизга олганимиз йўқ. Ким судя бўлган¸ ким прокурор иштирок этган – бу ҳақда ҳеч нарса билмаймиз. Ҳеч қанақа ҳужжат берилгани йўқ. Бизлардан яширин тарзда ўтказилаяпти бу суд. Биринчи инстанция суди ҳам, аппеляция суди ҳам. Жиноий иш қўзғатиш ҳақидаги қарорни ҳам беришгани йўқ. Бизнинг қўлимизда бор-йўқ ҳужжат биттагина суднинг ажрими. У ҳам бўлса эҳтиëт чорасини қўллаш ҳақидаги ажрим. Бошқа ҳеч қанақа ҳужжат йўқ қўлимизда,- дейди Чориевнинг жамоатчи ҳимоячиси Шуҳрат Рустамов.\nҚарши шаҳар судидаги Озодлик манбасига кўра, Чориевнинг яқинларига суд ҳукмини бермаслик ҳақида Қарши шаҳар жиноят ишлари суди раиси Ориф Элмуродов котибиятга буйруқ берган ва бу ҳукм нусхасининг матбуотга сизмаслиги учун чора сифатида кўрилган.\nСуд мажлисига журналист ва инсон ҳуқуқлари фаолларининг кирмаслигини таъминлаш ҳам айни мақсад билан амалга оширилган, деди суддаги Озодлик манбаси.\nҲасан Чориевнинг қариндошларига маҳкамаларда қатнашишга изн берилмагани билан биргаликда Чориев ҳибсга олинганидан буён у билан учрашувга ҳам рухсат берилмаган.\n- Йўқ, ҳеч ким учраша олгани йўқ. Мана бугун как раз мен ўша суд бўлаëтган залнинг фоесида турган эдим. Иш кўриб бўлингандан кейин суд маслаҳатда қолади, деб Ҳасан акани коридорга олиб чиқишди. Ана ўшанда мен биринчи марта кўрдим қамалгандан бери. Ҳол-аҳвол сўрадим. “Мен яхшиман” дедилар. Икки-уч оғиз гаплашганимдан кейин бизнинг ўртамизга тушиб гаплашишга рухсат беришмади,- дейди Шуҳрат Рустамов.\n71 ёшли Ҳасан Чориев шу йилнинг 17 июн куни 19 яшар Матлуба Абдураҳмоновага жинсий тажовуз қилганликда айбланиб, ҳибсга олинган эди.\nЧориевнинг қариндошлари икки марта юрак ҳуружи ўтказган 71 яшар Ҳасан Чориевнинг 19 яшар Матлуба Абдураҳмонованинг номусини поймол қилиши мантиқан мумкин эмаслигини иддао қилишади.\nҚариндошлари назарида Матлуба Абдураҳмонова Ўзбекистон куч ишлатар тизимларининг исталмаган шахслардан ўч олиш воситасидир.\nҚашқадарë вилоят Адлия бошқармасидан олинган маълумотга кўра, шу кунларда Матлуба Абдураҳмонованинг номусига текканликда айбланиб яна бир фуқаро - қаршилик бой тадбиркорнинг ўғли ҳибсга олинган.\nМатлуба Абдураҳмонова бир ойнинг ичида икки марта жабрланувчи тарзида Қаршидаги икки терговда кўрсатма берган.\nБу ҳолат 19 яшар Матлуба Абдураҳмонованинг Ўзбекистон куч ишлатар тизимларининг исталмаган шахсларга қарши қурилган тузоқ экани борасидаги иддаолар урчишига асос бўлди.\n"Бирдамлик" етакчиларига кўра, Ҳасан Чориев иши - унинг ўғли, "Бирдамлик" ҳаракати лидери Баҳодир Чориевдан қасд олиш учун қилинган ошкора қасос амалиëтидир.


маънавий-маърифий / Теглар бўйича қидирув / Fikr.uz\nТИНЧЛИК - ОЛИЙ НЕЪМАТ\nМаданият ва маърифат 1 август 2018, 17:08\nАввало сизу бизларни яратган РОББИМИЗ АЛЛОҲГА – беадад шукрлар бўлсинки, У Зот барчаларимизга беҳисоб неъматлар берди. Жумладан тинчлик неъмати улуғ бир неъмат ҳисобланади. Униинг қадрига етиб, асраб авайлаш ҳар бир мусулмон кишинизиммасидаги бурчидир. Ҳазрат Пайғамбаримиз Муҳаммад соллаллоҳу алайҳи васаллам ҳадис шарифларидан\nЭНГ ЭЗГУ ФАЗИЛАТ\nМаданият ва маърифат 1 август 2018, 17:02\nИнсон зотини ўзининг азалийирода ва қудрати билан яратиб, уни дунё ва охиратда азиз ва мукаррам яшамоғи учун зарур илмларни ўргатган Ҳақ ва қодир таолога ҳамду саноларимиз бўлсин. Сарвари коинот дин ва дунё илмини ўргатган Пайғамбаримиз Муҳаммад Соллалоҳу алайхи васалламгага саловату шарифларимиз бўлсин.\nИлм ва ҳунарнинг\nЯна бир янги таҳдид\nМаданият ва маърифат 1 август 2018, 16:47\nУшбу ҳаракат тарафдорлари даъво қилишларича, Исломда суннийликдаги тўрт фиқҳий\nМаданият ва маърифат 11 июл 2018, 17:46\nИслом динида инсоф, адолат ва инсонпарварлик қоидаларига ҳатто ёв билан жанг қилиш асносида ҳам риоя қилишга буюрилади. Ҳаддан ошиш, тажовузкорлик ва зўровонлик қаттиқ қораланади. Масалан: «Албатта, Аллоҳ ҳаддан ошувчиларни (тажовузкорларни) ёмон кўргай». Диний билими ўта саёз, турли фитна-фасод қўзғайдиган фикрлар ва\nҲақиқий бойлик мол-мулкнинг кўплигида эмас, балки нафснинг тўқлигидадир\nМаданият ва маърифат 11 июл 2018, 15:49\nАллоҳ таоло ато этган ризққа ҳар бир инсон қаноат ва шукр қилиши лозим. Чунки Расулуллоҳ (соллаллоҳу алайҳи ва саллам) ўзлари ҳамда оилалари учун содда ва камтарона ҳаёт тарзини ихтиёр қилганлар. У зотнинг бундай қилиши тўкин ҳаёт кечириш имкониятлари йўқлигидан ёки ноилож қолганларидан эмас, балки\nМаданият ва маърифат 11 июл 2018, 15:39\nХалқимизда қадим-қадимдан илм- ҳунар эгаллаб, пешона тери билан ҳалол меҳнат қилишлик улуғланиб келинган.\nИнсоният жумладан муқаддас Ислом динимиз ҳам ялқовлик, боқимандалик каби зарарли иллатларни қатъий қоралаб, инсонларни\nИслом – бағрикенг дин!\nМаданият ва маърифат 20 июн 2018, 09:47\nМусулмоннинг ҳаёти фаровон бўлиши учун нафақат ўзи балки ён атрофидаги ёру дўстлари ҳам мустаҳкам имонли ва юксак илм эгаси, бағрикенг бўлиши лозим. Мустақил ўлкамиз – Ўзбекистонда 130 га яқин миллат вакиллари турли динларга эътиқод қилувчи халқлар бўлиб, алҳамду-лиллаҳ, тинч-омон, аҳил-иноқ яшаб келмоқдалар. Ана шу\nБАХШИЛЛОЧИЛИК ЁХУД КУФРГА ҚАДАМ\nМаданият ва маърифат 19 июн 2018, 18:47\nМуқаддас динимизни ўзига хос мукаммал тартиб қоидалари мавжуд. Уларни ўзгартириш, бузиб талқин этиш бузғунчи ва ёлғончи тоифалардан бошқаларнинг иши эмасдир. Ана шундай муқаддас динимизнинг мукаммал тартиб – қоидаларини ўзгартириш, бузиб талқин этишга уринган тоифалардан бири бу\nИнтернет – мулоқотнинг хатарлари\nМаданият ва маърифат 19 июн 2018, 18:43\nЙигит – қизлар ўртасидаги мулоқотнинг асосий муаммоси шуки, суҳбатдошлар интернет – чатлар орқали бир – бирларини кўрмасалар ҳам, улар ўртасида боғланиш ёки дўстлик пайдо бўлади. Бундай мулоқотлар яхши ният, соф мақсадлар билан (баъзан, ҳатто тасодифан) бошланган бўлса ҳам, вақт ўтиши билан ҳар\nМаданият ва маърифат 19 июн 2018, 18:40\nМаданият ва маърифат 7 июн 2018, 12:06\nИнсон ҳаётда турфа синовларга, имтиҳонларга дуч келади. Шундай пайтларда, баъзан ғулувга кетиб: “Нега шундай, бу иш аслида бундай бўлса бўлмасмиди?” каби саволлар ҳам кўнгилдан ўтади. Ваҳоланки, бу оламда ҳеч бир иш ҳикматсиз бўлмайди. Бизга аҳамиятсиз туюлган нарсалар\nТавба экстремистик фирқаси\nМаданият ва маърифат 7 июн 2018, 09:41\nҲозирги даврдаги ноқонуний исломий партиялар ва оқимлар, яхлит қилиб айтганда барча фирқалар инсоннинг динидан фойдаланиб сиёсий ҳокимиятни ағдариб, ягона халифалик тузишга ҳаракат қиладилар. Бу ушалмас орзулари йўлида жонлари ва молларини қурбон этадилар, буни эса улар “шаҳидлик” деган ном билан атайдилар. Ваҳолангки\nРамазон фурсат ойи\nМаданият ва маърифат 22 май 2018, 15:31\nРамазон ойи ёзнинг энг иссиқ ва узун кунларига тўғри келди. Бу ҳол рўза тутишни бироз қийинлаштирса-да, аслида, бу машаққатлар рўзадорга ўзгача шавқу-завқ беради.\nАбдураҳмон ибн Афв (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам):\nМасжид одобларига риоя қилайлик!\nМаданият ва маърифат 22 май 2018, 10:58\nМасжидлар Eрдаги энг пок, энг улуғ жой бўлиб, бу ерга борадиган ҳар бир мўъмин-мусулмон банда масжид одобларига амал қилиши лозим. Шу маънода қуйидаги масжид одобларини санаб ўтамиз: Покизалик ва озодалик. Жума куни ювиниш суннатдир. Баъзи одамларнинг фикрича вожибдир. Масжидга хушбўйликлар сепиб бориш, айниқса ҳозирги кунда кунлар исий\nҚабристон- охират манзилгохи\nМаданият ва маърифат 21 май 2018, 12:25\nМаълумки, инсон умри тугагач унинг дунёдаги сўнги манзилгоҳи қабр\nЕнгил қилинг! Қийинлаштирманг!\nАнас розияллоҳу анҳудан ривоят қилинган ҳадиси-шарифда Росулимиз алайҳиссалом Муоз розияллоҳу анҳу ва унинг шеригини Яманга жўната туриб: “Енгил қилинг ва қийин қилманг. Хушхабар беринг ва нафратлантирманг. Ўзаро ёрдам беринг ва ихтилоф қилманг”, – деган эканлар (Имом Бухорий ривояти).\n<span lang=«UZ-CYR» style=«font-size: 14.0pt; mso-ansi-language: UZ-CYR;»\nЁшлар тарбиясида ва онгини шакллантиришда миллий-илмий меросимизнинг аҳамияти катта. Зеро, бизнинг ўтмишимизда фарзандларни яхшиликка чақирувчи ва ёмонликдан қайтарувчи, умуминсоний фазилатларда намуна бўлишга арзигулик одоб-ахлоқ намоёндалари бўлган улуғ зотлар ҳамда асар ва рисолалар жуда кўп. Бу илмий меросимиз билвосита ва\nМаданият ва маърифат 10 май 2018, 10:55\nАллоҳ таоло Қуръони каримда шунда марҳамат қилади: “Бас, Мени ёд этингиз, (Мен ҳам) сизларни ёд этурман” (Бақара, 152).\nБу ерда ёд этиш “зикр” лафзи\nОлий таълим муассасаларида маънавий-маърифий ишлар самарадорлигини оширишнинг долзарб масалалари ва келгусида амалга ошириладиган устувор вазифалар\nИлм-фан 4 сентябр 2017, 11:49\n2017 йил 20 май куни соат 9-00 да Муҳаммад ал-Хоразмий номидаги Тошкент ахборот технологиялар университети Нукус филиал Ўзбекистон Республикаси Олий ва ўрта махсус таълим вазирлиги томонидан “Олий таълим муассасаларида маънавий-маърифий ишлар самарадорлигини оширишнинг долзарб масалалари ва келгусида амалга ошириладиган устувор


Қозоғистонда жуда кўп бензин бор. Уни Ўзбекистонга экспорт қилишни бошлашади - Master Expert Partners\nБугунги кунда мамлакатда бензиннинг ортиқча миқдори 350 минг тоннани ташкил этади. Чимкент нефтни қайта ишлаш заводи ҳозиргача тўлиқ қувватга эга эмас. Қозоғистон раҳбарияти қўшни давлатларга ортиқчасини жўнатишни режалаштирмоқда, дея ёзади маҳаллий нашр. Бу ҳақда spot.uz канали хабар бермоқда.\n«Август-ноябрь ойларида ёқилғи-мойлаш материалларини экспорт қилиш муҳим аҳамият касб этади, акс ҳолда биз Қозоғистонда ҳеч қачон бўлмаган тўхтатишга (заводлардаги махсус қурилмалар) қўл уришимиз керак. Бугунги кунда иккита замонавийлаштирилган завод бизга ёнилғидан ортиқча ҳадя қилган. (…) Агар бу 500 минг тонна бўлса, биз мамлакатни тўлиқ қондирамиз », – деди Қозоғистон энергетика вазири Қанат Бозцмбаев ўтказилган брифингда.\nУнинг сўзларига кўра, бензин миқдори Қозоғистон ёқилғи қуйиш станцияларининг нархини ўртача 10 тенгега камайтиришга олиб келди. Айни пайтда расмийлар ёқилғи-мойлаш материалларини Россия, Қирғизистон, Ўзбекистон ва Тожикистонга сотиш бўйича келишувларни имзоладилар. Шу билан бирга, Қозоғистон шартномаларда назарда тутилганидан ортиқ бензин сотмайди ва ички бозор ҳар доим устувор бўлади.\nЖорий йил август ойининг охирида Қозоғистон Россиядан 92 ва 98-маркали бензинни етказиб бериш бўйича уч ойлик таъқиқни жорий қилди. Бунинг сабаби сифатида мамлакат энергетика вазирлиги маҳаллий нефть заҳираларидаги ортиқча ёқилғи миқдорини кўрсатди. Қозоғистон куз ойида бензинни Ўзбекистонга экспорт қилишни режалаштирмоқда. Умуман, мамлакат чет элга 300-400 минг тонна нефть маҳсулотларини сотиши мумкин.